Татарстан Республикасы

Кайбыч муниципаль районы

Кошман авыл җирлеге Советының һәм башкарма комитетының 2015 нче елда эшләнгән эшенә отчеты һәм алда торган бурычлар.

**Хөрмәтле җыелышта катнашучылар һәм килгән кунаклар!**

Кошман авыл җирлеге составына Кошман авылы һәм Урсак урманчылыгы поселогы керә. Узган елның 16 нчы гыйнварында үткән отчет җыелышында түбәндәге эшләр беркетмәгә язылып 2015 елның эш планына кергән иде:

1.Кече Кошман авылында яңа су башнясы урнаштыру;

2.Мәчет янында урнашкан “Арыш мае” кибетен мәчет яныннан башка урынга күчерү;

3.Өлешчә мәктәп тәрәзәләрен пластикка алыштыру;

4.Балалар бакчасында ремонт үткәрү;

5.Татарстан урамында юл астыннан узучы трубаны алыштыру;

6. Мәдәният йортына яңа бильярд алу;

7.Гыйсмәтуллин урамына каты өслекле юл ясау ;

8. Үзара салым акчасына һәм бу акчага кушылып республикадан биреләчәк субсидия акчасына планлаштырылган эшләрне тулысынча башкару ;

Мин үз чыгышымда 2015 елда планга кертелгән эшләрнең нинди күләмдә үтәлешенә анализ ясарга һәм 2016 елга алда торган бурычлар белән таныштырырга телим .

**АВЫЛ ҖИРЛЕГЕ БЮДЖЕТЫ**

2015 елда авыл жирлеге башкарма комитеты бюджетының керем өлешенең планы 3 млн. 424 мең 394 сум булса, үтәлеш 3млн 425 мең 177 сумны тәшкил итте .Бу суммага халыктан җыелган үзсалым акчасы һәм бергә дүрт исәбе белән дәүләттән бирелгән субсидия акчасы да кушылган.Чыгым өлешенең планы 3 млн. 497 мең 769 сум булса,ел ахырына үтәлеш 3 млн 486 мең 104 сумны тәшкил итте. Бюджетта каралган акча урынлы файдаланылды, керем һәм чыгым өлешенең үтәлеше 100% булды. Чыгым өлеше керем өлешеннән 60 мең 926 сумга артык,ягъни бу сумма чыгым өлешенә ел башына счетта калган акча хисабына өстәлде.

|  |  |  |  |  |
| --- | --- | --- | --- | --- |
| **Исполнение доходов и расходов по Кушманскому СП за 2015 год** | | | | |
|  | Годовой план | Уточненный план | Исполнение | % |
| Земельный налог | 230000 | 278856 | 280121 | 100% |
| Налог на имущество | 85000 | 104400 | 105208 | 101% |
| Подоходный налог | 30000 | 30000 | 30099 | 100% |
| Доход от сдачи в аренду имущества | 5000 | 5000 | 5234 | 105% |
| Единый с\налог | 0 | 1742 | 1743 | 100% |
| Госпошлина за совершение  нотариальных действий | 3000 | 3000 | 1350 | 45% |
| От платных услуг | 0 | 327297 | 327322 | 100% |
| Штраф | 2000 | 2000 | 2000 | 100% |
| Прочие неналоговые доходы  (самообложение) |  | 325000 | 325000 | 100% |
| Всего собственный доход |  | 1 077295 | 1 078077 | 100 % |
| Безвозмездные поступления |  | 2 347100 | 2 347100 |  |
| Доходы |  | 3 424394,58 | 3 425177,33 | 100 % |
| Расходы |  | 3 497769,60 | 3 486104,11 | 100% |

Авыл җирлеге башкарма комитетынын бюджеты үзебездән жыелган салымнар исәбенә тулыландырыла. Аның планы 1 млн 077 мең сум булса,үтәлеш 1 млн 078 мең сум ,ягъни 100 % булды.2015 елда 105208 сум физик затлар мөлкәтенә салым (үтәлеш101 % ) , 280121 сум җиргә салым җыелды (үтәлеш100 %). Шушы җирлектә урнашкан учреждениеләрдә, агрофирма составында һәм шәхси кибетләрдә эшләүчеләрдән тотылган физик затлар кеременә салымның 10 проценты авыл җирлегенә күчә иде,быелдан ул 4 % ка калды . Аның үтәлеше 30099 сум, 100 % булды. Авыл җирлеге бюджетының нигезен тәэмин итүче жир һәм милек салымнары, пай җирләренә салым, авырлык белән жыела . Халыкны Кайбычка йөртмәс өчен салымнарны үзебез җыеп банкка тапшырабыз.Салым җыю вакыты тәмамланганчы без салымның күп өлешен җыя алдык.Төрле сәбәпләр белән түли алмаучылар калды һәм алар недоимка исемлегенә кереп утырдылар.Безнең алда недоимканы җыеп бетерү бурычы тора. Өстәмә керем булган очракта без бу акчага нинди дә булса эш башкара алабыз дигән сүз.

**ЙОРТ ҺӘМ ҖИРНЕ ТЕРКӘҮ**

2015 елда гомүми мәйданнары 326,2 кв.м. булган 2 яңа йорт һәм бер янкорма сафка басты.”Авылда яшәүче яшь гаиләләрнең һәм яшь белгечләрнең торак шартларын яхшырту”программасы буенча 3 гаиләгә 2 млн 583000 субсидия бирелгән иде, Айдар һәм Алинә Насретдиновлар,Резедә һәм Ленар Гирфановлар яңа йортларын эшләп бетереп, шунда яши башладылар. Салахов Илнур исә йортын район үзәгендә төзеде. Бу программа белән безнең җирлектә 7 йорт төзелде. Отчет елында янә 2 гаиләгә : Чулпан һәм Альберт Камалиевларга, Гүзәл һәм Рафис Гилязовларга 846000 мең сум субсидия бирелде. Программа алга таба да эшләсә, яшь гаиләләр авылда кала, матур яңа йортлар саны арта дигән сүз,чөнки 7 гаилә бу программа буенча чиратта тора .

Авыл җирлеге территориясендә 309 йорт исәптә тора, шуларның 229 ында кеше яши, 80 ен дача булып торучы һәм буш йортлар тәшкил итә.Күчемсез милек хуҗаларының күбесе үзләренең милекләрен теркәүне төгәлләделәр.

|  |  |  |  |
| --- | --- | --- | --- |
|  | **Кошман авылы** | **Урсак урманчылыгы** | **Барлыгы** |
| Барлык йортлар саны | 264 | 45 | 309 |
| Кеше яши торган йортлар | 213 | 16 | 229 |
| Лесхоз йортлары | - | 27 | 27 |
| Дача булып торучы йортлар | 18 | 6 | 24 |
| Буш йортлар | 22 | 19 | 41 |
| Вакытлыча кеше яшәми торган йортлар | 11 | 4 | 15 |
| Колхоз, лесхоз йортлары | 3 | 27 | 30 |
| Шәхси йортлар | 262 | 18 | 280 |
| Регистрация уткән йортлар | 221 | 2 | 223 |
| Тех. паспорты булган йортлар | 256 | 2 | 258 |
| Тех. паспорты булмаган йортлар | 8 | 16 | 24 |
| Үлгән кеше исемендә | 13 | 1 | 14 |

Бүгенге көндә исәптә торучы 309 йортның 280 е шәхси йорт булып санала,калганнары лесхоз һәм колхоз квартиралары. Безнен жирлектәге 14 йорт һәм җир кишәрлеге үлгән кеше исемендә тора. Димәк алардан җир өчен дә,милек өчен дә салым җыеп булмый. Мондый законсыз рәвештә җирдән файдаланучыларга муниципаль җир контроле тарафыннан актлар төзелеп,штрафлар да бирелде. Аларның күбесе шуннан сон йөреп , йорт-җирне үзләре исеменә күчерделәр. Ләкин кеше үлгән саен бу сан яңадан арта. Югыйсә,йорт һәм җир хуҗасы вафат булганнан соң 6 ай булганчы ук нотариуста варислык буенча гариза бирергә кирәклеген туганнарына аңлатабыз. Шулай ук хуҗалары үлү сәбәпле, варисларына теркәлмәгән яки кырыйда яшәп пай җирләре турында оныткан, үзвакытында теркәлү узмыйча калган пай җире хуҗаларының үзләре яки варислары белән берничә ел дәвамында эш алып барылды.Чөнки алар суд карары белән пай җирсез калырга мөмкин иде.Шуннан соң 98 пай хуҗасының 68 е җирләрен теркәде. Арада җирдән баш тартучылар да булды.Калган 30 кешенең материаллары судка хәзерләнде, аларның варисларын, яшәү урыннарын күрсәтеп белешмәләр язылды.13 гыйнвар көнне бу эш судта каралды.Пай җирләрен теркәргә теләге булганнарга судта каршы килмәделәр,аларга эшне тәмамларга конкрет срок куелды.

**АВЫЛ ҖИРЛЕГЕНДӘ ШӘХСИ ХУҖАЛЫКЛАР**

Бүгенге көндә авыл җирлегендә шәхси хуҗалыкларны үстерү һәм халыкның активлыгын арттыру - иң мөһим чараларның берсе булып тора . Шәхси хуҗалыклар авылда яшәүчеләрнең таяныч ноктасы булып санала .Авыл кешесе үзенең бакчасы, терлек-туары аша гаилә бюджетын шактый тулыландыра.Авылда күп итеп терлек асрап,тормышларын әлеге шөгыльдән башка күз алдына китермәүчеләр бихисап.Чүпрәле районында Татарстан Дәүләт Советы рәисе Фәрит Мөхәммәтшин,авыл хуҗалыгы һәм азык-төлек министры Марат Әхмәтов катнашында авылда яшәүчеләрнең эш активлыгын үстерү буенча узган зона киңәшмәсендә авыл җирлеге башлыклары алдында терлек санын киметмәү бурычы куелды. Моның өчен тиешле шартлар һәм хезмәт кешесенә уңай мөнәсәбәт тудырылуы шарт.

Авылда яшәүчеләрнең тормыш-көнкүрешен тагын да яхшыртуга хөкүмәт дәрәҗәсендә зур игътибар бирелүе бер дә гаҗәп түгел.Чөнки авыл- ил терәге. Ярдәм итүнең иң нәтиҗәле формасы - авыл халкына субсидияләнгән кредитлар бирү. Агымдагы елда шундый кредитны 12 хуҗалык 2 млн 977 мең сум күләмендә, 2006 елдан башлап 295 хуҗалык 57 млн 642 мен сум күләмендә алдылар. Кредит акчасына төрле авыл хуҗалыгы техникасы алынган, терлек тораклары эшләнгән яки аларга реконструкция үткәрелгән. Авыл җирлегендә бүгенге көндә 22 йөк машинасы, 149 җиңел машина , 20 трактор, 10 мотоблок бар. Программа хуҗалыкны үстерергә, ныгытырга мөмкинлек бирә.

|  |  |  |  |  |  |
| --- | --- | --- | --- | --- | --- |
|  | Татфондбанк | Ак Барс банк | Сбербанк | Россель  хозбанк | Барлыгы |
| 2015 елда | 3 /697000 | 9 /2 млн 280 000 |  |  | 12/2млн  977000 |
| 2006 елдан башлап | 90/19млн 357000 | 108/21млн 840000 | 89/14млн  865000 | 8/1млн580000 | 295/  57млн 642000 |

**АВЫЛ ҖИРЛЕГЕНДӘ БУЛГАН ТЕХНИКА САНЫ**

|  |  |  |  |  |
| --- | --- | --- | --- | --- |
|  | 2012 | 2013 | 2014 | 2015 |
| Тракторлар | 17 | 18 | 20 | 20 |
| Җинел машиналар | 121 | 124 | 128 | 149 |
| Йөк машиналары | 21 | 22 | 22 | 22 |
| Мотоблоклар | 2 | 6 | 8 | 10 |

Дәүләттән төрле программалар һәм грантлар рәвешендә бирелүче ярдәмнән һәркем файдалана ала.Шундый ярдәмнәрнең берсе - шәхси хуҗалыкларына буаз тана сатып алуга тотылган чыгымнарның бер өлеше субсидия рәвешендә кире кайтарылды. Хөкүмәт ярдәменең максаты - савым сыерларының баш санын , терлекчелек продукциясе җитештерүне арттыру,гаиләләргә акча эшләү мөмкинлеге тудыру ,халыкны эшле итү.Субсидия яңа сатып алынган һәр тана өчен 15 мең сум исәбеннән бирелде.Таналар авыл хуҗалыгы оешмаларыннан сатып алынырга һәм субсидия алган кеше тананы биш ел асрарга тиеш. Безнең җирлектән бу программада Рөстәм һәм Гөлнара Бургановлар катнашты,алар ике баш тана алып 30000 сум субсидия алдылар.Шулай ук отчет елында булган икенче программа-сөтчелек юнәлешендәге мини-ферма яки терлекләргә сарай төзүчеләргә күрсәтелүче ярдәм.Инде төзелгән сарае яки төзелеш эшләре башланган булса һәм шәхси хуҗалыгында өч һәм аннан да күбрәк савым сыеры булган кешеләр 200 мең сум күләмендәге субсидия ала алалар иде. Килешүдә күрсәтелгәнчә, сарай сигездән дә ким булмаган сыерга исәпләнгән,ел ярым өчендә шул сарайда сигез баш сыер булырга һәм ким дигәндә биш ел асралырга тиеш .Бу программада катнашып безнең җирлектән иң тырыш гаиләләр- Рөстәм һәм Гөлнара Бургановлар, Фоат һәм Айгөл Хәмидуллиннар 200 000 әр сум күләмендә субсидия алдылар.Бу проектлар быел башка юнәлешләр буенча да эшләячәк,калганнарны да курыкмыйча “ятып калганчы атып кал “ дигән принцип белән бу программаларда катнашырга тәкъдим итәм.

Хөкүмәтнең эшсез калучыларга ярдәм итү йөзеннән кабул ителгән “Үзъмәшгульлек” программасы дәвам итә .Бу программаның асылы -мәшгульлек үзәкләре аша гражданнарны эшмәкәрлеккә тарту , аларга үз эшләрен ачуда булышу икәнлеген беләбез. Безнең җирлектә яшәүче егетләр шушы программага кереп Кадыйров Айрат автосервис, Гилязов Рафис компьютер ремонтлау , Гайнетдинов Алмаз сәүдә буенча үз эшләрен ачып,матур гына эшләп киләләр.

Авылда халык нигездә авыл хуҗалыгы продукциясен җитештереп көн күрә. 2015 елда шәхси хуҗалыклардан сатылучы продукция күләменең исәбен алып, һәр айга анализ ясалды. 12 айга бер хуҗалыкка уртача керем 75781(узган ел 66315) сум тәшкил итте. Монын нигезендә ит, сөт, бал, бәрәңге сатудан алынган һәм халыкка техника белән хезмәт күрсәтүдән кергән керем ята. Бу район буенча ин зур күрсәткечләрнең берсе һәм халыкның яшәү дәрәҗәсен күрсәтә торган сан. Авылда егермеләп хуҗалыкта 320 умарта оялары исәпләнә. .Тормышның ямен,тәмен белеп яшәүче уңган авылдашларыбыз Мотыйгуллин Салих, Насрутдинов Айрат , Кадыйрова Халидә апалар бәрәңгедән,яшелчәдән мул уңыш алып үзләре өчен генә түгел,сатып акча эшләрлек тә мул уңыш ала беләләр.

**ШӘХСИ ХУҖАЛЫКЛАРДА** **ТЕРЛЕКНЕҢ БАШ САНЫ**

|  |  |  |  |  |
| --- | --- | --- | --- | --- |
|  | 2012 | 2013 | 2014 | 2015 |
| Мөгезле эре терлек | 304 | 316 | 325 | 40 |
| Шул исәптә сыерлар | 108 | 115 | 119 | 115 |
| Дуңгызлар | 0 | 0 | 0 | 0 |
| сарыклар | 399 | 421 | 428 | 446 |
| Кәҗәләр | 5 | 3 | 6 | 17 |
| Атлар | 15 | 15 | 10 | 12 |
| Кош-корт | 2879 | 2860 | 3286 | 3310 |
| Умарта оялары | 352 | 345 | 316 | 320 |
| куяннар | 16 | 19 | 20 | 25 |

Хуҗалыктан сөтне ике шәхси эшмәкәр җыя.Сыер хуҗаларының яртысыннан артыгы сөтне Камалиева Әминәгә тапшыра.Шулай ук 18 кеше 32 баш сыердан савылган сөтне (алдагы елда 10 хуҗалык иде)”Милко” ) сөт җыючы эшмәкәр Сәйфуллин Илмаска тапшыра. Авыл җирлегендә 115 баш савым сыеры бар. Камалиева Әминә сөт тапшыручыларга ноябрь ае өчен исәп-хисап ясап бетерде. Бу көннәрдә декабрь аена 1 литр сөткә 18 сум белән түләп бетерәм дип ышандыра, Сәйфуллин Илмас 18 сум белән декабрь аеның 15 көненә ,19 сум белән соңгы 15 көненә исәп-хисап ясады. Бернинди чикләүләр юк,халык кемгә тели, сөтен шул сөт җыючыга тапшыра. Отчет чорынын 12 аенда 385,6 ц, узган елга караганда 17 центнерга артыграк (368397кг) сөт сатылып,сыер хуҗаларына 6 млн 053408 (5 млн 809862)сум акча керде. Шуңа өстәп Республикадан 1 баш сыерга 3000 сум исәбеннән 119 баш сыерга 357000 сум,15 баш кәҗәгә 1000 сум исәбеннән 15000 сум субсидия бирелде. Җәйге чорда җитештерелгән продукциягә тиешле бәя булмаган чорда субсидия бирелү җитәкчеләребезнең авылга булган игътибарына тагын бер мисал.Аның максаты-авылда малларның баш санын киметмәү,шәхси ярдәмче хуҗалыкларны үстерүгә этәргеч бирү. Гомер-гомергә сыер асраган авыл халкына шулай ярдәм күрсәтелгәнгә авыл кешесе бик рәхмәтле. Алдагы елның 1 январе белән чагыштырганда мөгезле эре терлекнең артуы, шул исәптән сыерларның баш саны 4 башка кимүе күзәтелә. Кимүнең сәбәбе-сыерларның авырып үлүе. Җәйгә кадәр сыерларның баш саны яңадан тулыланыр дип ышанабыз. Шул ук вакытта авыл җирлегендә 3-4,хәтта 5 баш сыер асраучы хуҗалыкларыбыз бар : Бүгенге көндә Рөстәм һәм Гөлнара Бургановлар - 5 баш, Фоат һәм Айгөл Хәмидуллиннар-4 баш, , Илсур һәм Ләйсән Хәмидуллиннар, Айрат һәм Резидә Насретдиновлар, Минзилә Шигапова ,Урсак урманчылыгында Айрат абый һәм Рушания апа Адиятуллиннар 3 әр баш сыер асрыйлар.Алар белән рәттән 2 сыер асрап күп кенә сөт тапшыручы 22 хуҗалык бар. Хамидуллина Айгөл,Шафиева Рамилә,Бурганова Гөлнара, Хамидуллина Ләйсән, Ахметшина Гөлфия ,Гайнетдинова Гүзәлия,Нафикова Люция апалар ел дәвамында иң күп сөт тапшыручылар булып торалар. Шулай ук авылда берничә баш мөгезле эре терлек асраучы тырыш гаиләләр бар: Нафиков Илнар, Гайнетдинов Акрам,Фәйзуллин Фәнис,Гисматуллин Марс , Хәмидуллин Фоат, Хәмидуллин Илсур гаиләләре шундыйлардан.Авыл кешесенең авыр хезмәтен җиңеләйтү,терлекчелек тармагы үсешенә ярдәм итү буенча төрле чаралар күрелә.Сабантуенда 3 һәм аннан да күбрәк сыер асраучыларга савым аппаратлары тапшырылды.Безнең җирлектән бу муниципаль программада Хәмидуллина Ләйсән һәм Шигапова Минзилә катнашты,аларга саву аппаратлары бирелде.

Көз көне ярминкәләр башлану белән районда һәм Казанда оештырыла торган бу ярминкәләрдә без дә актив катнашабыз , шәһәр халкы авылдан килгән итне һәм сөт продукциясен ,яшелчәне яратып ала. Авыл халкы да үзеннән арткан продукцияне ярминкәдә сатып, акча эшләсә,әйбәт булыр иде.

Көтүләрне чыгарыр алдыннан җыйган җыелышларга халык бик аз килә. Аннары билгеләнгән кеше яисә җыела торган акча белән килешмәүчеләр табыла.Мин сездән , бөтен авыл халкына бәйле булган мондый эшләрдә активрак булуыгызны сорыйм.

Авылда 433 җир пае хуҗаларының 82 се җир пайларын “Садриев” КФХ гына, 316 ы 1 нче номерлы “Ак Барс Кайбыч” агрофирмасына арендага бирделәр.Агрофирма тарафыннан җир пайлары өчен 2015 елда 568798 сумлык 34,7 тонна бодай; 22,1тонна арпа, 6 тонна печән; 1,45 тонна он; шул ук күләмдә шикәр комы бирелде.Хәтта 2016 ел өчен дә он һәм шикәр комы алучылар булды.Калган суммасы булган кешеләргә хәзер дә яздырып алырга була. “Садриев” КФХ сында пай җирләре булучыларга тулысынча печән һәм икмәк белән 200000 сумлык исәп-хисап ясалды .Безнең узган җыелышта агрофирма белән пай җире хуҗалары арасында килешү төзергә кирәклеге турында сүз булган иде. Бу эш урыныннан кузгалып килә, ышанычлы кеше /доверенное лицо/итеп Садриев Ринат Ризатдин улы билгеләнде,ышаныч язуы белән ул килешүләр төзеп,аларга теркәү уздыру өстендә эшләячәк.

**АВЫЛ ҖИРЛЕГЕНДӘ ЯШӘҮЧЕЛӘРНЕҢ ШӨГЫЛЕ**

Кошман авыл җирлегендә бүгенге көндә 814 кеше яши, шуларның 757 се Кошман авылында, 57 се Урсак урманчылыгы поселогында гомер кичерә. Алдагы ел белән чагыштырганда кеше саны 1 гә булса да артты. 814 кешенең 211 е картлык буенча пенсия яшендә, 35 инвалид, авыл хуҗалыгында эшләүчеләр 33 кеше, бюджет өлкәсендә-106 кеше,төрле оешмаларда эшләүчеләр 40 кеше, районнан кырыйга китеп эшләүчеләр- 95 кеше, эшмәкәрләр һәм аларда килешү белән эшләүчеләр- 46 кеше, крестьян-фермерлык хуҗалыгын төзүче 3 кеше, урман хуҗалыгында 9 кеше эшли , эшләүчеләр барлык халыкнын 45 % ын тәшкил итә. Шул ук вакытта 11 (узган ел бу сан 10 иде) беркайда да эшләмәүче кешеләр бар, 1,2 %

Халыкка хезмәт күрсәтүче түбәндәге учрежденияләр исәпләнә:

1.Кошман төп белем бирү мәктәбе

2.Балалар бакчасы

3.Китапханә

4.Фельдшер-акушерлык пункты

5.Мәдәният йорты

6.Почта бүлекчәсе

2012 елда ”Ак Барс Холдинг” составында булган 1 нче номерлы “Ак Барс Кайбыч”агрофирмасына кушылганнан сон авыл хуҗалыгында уңай якка зур үзгәрешләр күзәтелә. Кырларыбыз буш ятмый,хәтта чәчү һәм урып-җыю вакытын халык күрми дә калырга мөмкин ,элек ай буена сузылган эшләр хәзер ике-өч көн өчендә башкарыла. Ферманың тирә-юне тәртипкә салынды,эшләүчеләр өчен уңай шартлар тудырылды. Авыл җирлегендә эшкә иренмәгән кешегә эшләргә эш бар .

Бүгенге көндә авылда үз эшен булдырып,матур итеп яшәүчеләр шактый. Агач эше, кирпеч салу эше, тимер ябыштыру эше булмасын-авыл җирлегендә шуларны матур итеп эшли белүче ир-атларыбыз тирә-як авылларда да дан тота. Авылда шәхси экскаваторы,бульдозеры,бәрәңге утырту,алу җайланмалары булган трактор хуҗалары бар.Әлбәттә,без моңа шат,чөнки авыл җирендә эшне оештыру өчен аларның һәрберсе кирәк.Соңгы вакытта шәхси бульдозеры булган Сабиров Мөсәлим белән авыл урамнарын кардан чистарту буенча килешү төзелде.Булган бураннардан соң ул ике тапкыр авыл урамнарын чистартырга өлгерде инде.

**СУ БЕЛӘН ТӘЭМИН ИТЕЛЕШ**

Авыл җирлегендә 11,2 км суүткәргеч, 4 башня, 2 каптаж исәпләнә. Башняларның икесен : чишмә суына тоташтырылып мәктәп янына куелганын һәм Кече Кошманда урнашканын су җитмәгән чакта гына кулланабыз. Суга кытлык , нигездә, май-июнь айларында,яшелчәләргә су сибү таләп ителгән вакытта күзәтелде. Бу урында агызу дип әйтсәк дөресрәк тә булыр,чөнки су шланглары буразна арасында агып ятты. Хәзер күп кеше бакчасында азык чөгендере,люцерна үстерә. Бу бер яктан яхшыдыр да, ләкин җәйнең кызуында 2-3 көн яңгыр яумый торса, халык суны шунда сиптерә башлый. Аскы урамнарда яшәүчеләр бакчага сиптереп, артык сарыф иткәнлектән,су югарыда урнашканнарга барып житә алмый. Бакча сезоны тәмамлангач яки яңгырлардан соң,проблема үзеннән-үзе хәл ителә. Кече Кошманда кизләүсуы җитмәгән арада, сирәк булса да башняны эшләтергә туры килә.Бәйрәм һәм ял араларында , кеше судан күбрәк кулланганда, кизләү суының җитмәве,басымы кимүе күзәтелә. Шул ук вакытта төбе череп ,тишелеп чыккан башня бер якка авыша да башлады. 30 ел торган башняны ямап кына бетерерлек түгел. Яңа башня урнаштыру узган елның эш планына кереп ,бу эш өчен җаваплы итеп башкарма комитет җитәкчесе А.Н.Макаров билгеләнгән иде.Финанслар белән бәйле рәвештә,яңа башня урнаштыру мөмкин булмады,чөнки бу эш өчен Алексей Николаевич әйтүенчә 800000 мең сум тирәсе акча кирәк. Үзара салым акчасына эшләсәк, безнең акчаның күп өлеше шуңа китеп,башка эшләргә акча калмаячак.

Альберт Илгизәрович! Кече Кошман өчен яңа башня куюны “ Чиста су” программасына кертү мөмкин булмасмы икән?.

Электр һәм газ кебек ук, судан кулланган өчен дә түләү бар.Ул норматив тарифлар нигезендә йорттагы яшәүче кеше санына , суның кайдан алынуына карап, терлек,мунча, 4 айга бакчага су сипкән өчен исәпләнә.Льготалы категориягә кергән гражданнар үзләренә тиешле бәянең яртысын түли. 2015 нче елда судан кулланган өчен халыктан 327322,07 сум (узган ел 306710,44 сум) күләмендә акча җыелды һәм авыл җирлеге башкарма комитетының счетына кертелеп барды .

**2015 елга су өчен җыелган акча**

|  |  |  |  |
| --- | --- | --- | --- |
| Айлар | Кошман | Урсак урманчылыгы | Барлыгы |
| Январь | 22942,50 | 881,69 | 23824,19 |
| Февраль | 22843,41 | 881,69 | 23725,10 |
| Март | 22843,41 | 881,69 | 23725,10 |
| Апрель | 22843,41 | 881,69 | 23725,10 |
| Май | 29775,45 | 1231,69 | 31007,14 |
| Июнь | 29775,45 | 1237,67 | 31013,12 |
| Июль | 31675,12 | 1316,63 | 32991,75 |
| Август | 31687,74 | 1316,63 | 33004,37 |
| Сентябрь | 24313,44 | 944,30 | 25257,74 |
| Октябрь | 24325,89 | 944,30 | 25270,19 |
| Ноябрь | 24410,40 | 944,30 | 25354,70 |
| Декабрь | 27479,27 | 944,30 | 28423,57 |
|  |  |  | **327322,07** |

Ел дәваында су өчен җыелган акча 100 % түбәндәгечә кулланылды:

1. Су суыртучы өч хезмәткәргә түләү өчен салымнары белән берлектә 55933,20 сум акча күчерелде;

**2.** Башняларга су кудыру өчен кулланган электр энергиясе өчен түләү су акчасыннан китә, аның өчен 155525 сум күчерелде;

3. Отчет елында берсе сигез, икенчесе җиде ел эшләгән су суырту насослары сафтан чыкты. Урсак урманчылыгы поселогында яңа насос алыштыру өчен 35632 сум; Кошман авылында шундый ук эш өчен 48155 ,барлыгы 83787 сум судан җыелган акча бу эшне башкарган торак-коммуналь хуҗалыгына күчерелде;

4.Гыйсмәтуллин урамына юл ясаганда салып калдыру өчен 14 метр озынлыкта ике труба алдык,чөнки труба салу проектта юк иде. Трубалар өчен 28000 сум,транспорт хезмәте өчен 4000 сум акча шулай ук суга җыелган акчадан күчерелде.

**2015 елга су өчен җыелган акчаның чыгымы.**

|  |  |  |
| --- | --- | --- |
| Җыелган су акчасының күләме | Эшнең төре | Тотылган су акчасының күләме |
|  | Су суыртучы өч хезмәткәргә хезмәт хакы; | 55933,20 |
|  | Башняларга су кудыру өчен кулланган электр энергиясе өчен түләү; | 155525,00 |
|  | Урсак урманчылыгы поселогында яңа насос алыштыру; | 35632,00 |
|  | Кошман авылында яңа насос алыштыру ; | 48155,00 |
|  | Юл өчен 14 м.труба +транспорт хезмәте; | 32000,00 |
|  | Су өчен салым күчерү. | 51,00 |
| **327322,07** |  | **327296,58** |

**ЮЛЛАР**

Авыл җирлеге җитәкчелеге эшчәнлегенең төп максаты – халыкның тормыш муллыгын үстерү, социаль-көнкүреш шартларын яхшырту,барлык ихтыяҗларын канәгатьләндерү өчен тиешле шартлар тудыру. Җирлекне үстерү һәм халыкның яшәү сыйфатын яхшыртуга юнәлдерелгән республика программалары безнең җирлектә дә уңышлы тормышка ашырыла. Юлларны төзекләндерү проблемасының елдан-ел уңышлы хәл ителә баруы-моның ачык мисалы.Юл- авыл яшәеше өчен иң мөһим инфраструктура челтәрләренең берсе. Авыл җирлегендәге юлларның гомуми озынлыгы 7,57 км тәшкил итә.Шуларның Кошманда 1км ына асфальт һәм 4 км 111 метрына таш җәелгән,урманчылыкта 850 метр юлга таш җәелгән . Отчет елында Гыйсмәтуллин урамына юл салу планга кертелгән иде. Бу урамга 801 метр озынлыктагы каты өслекле юл ясарга 3 млн 100 мең сум акча районга бүлеп бирелгән юл фондыннан финансланды. Язгы һәм көзге пычракларда йөреп булмаслык бу урамдагы юл сыйфатлы итеп эшләнде, биредә яшәүчеләрнең шатлыгы да,рәхмәте дә бик зур. 2016 ел планына исә щебень һәм комнан 335 метр озынлыкта Мәктәп урамы, 350 метр озынлыкта Тукай урамы,асфальт юл белән Нур кибете тирәсеннән мәдәният йортына кадәр ,шулай ук мәктәп капкасына кадәр булган мәйданны кертеп 2271 кв.м.Мәктәп һәм Үзәк урамнарында булган юллар керә.Каты өслекле юл ясау өчен 4 млн 230мең сум акча районга бүлеп бирелгән юл фондыннан һәм республика бюджетыннан финансланачак . Иң мөһиме: авыл җирлегендә елдан-ел каты өслекле авыл юллары саны, озынлыгы арта. Безнең җирлектә каты өслекле юл булмаган урамнар исемлегендә 350 метр Чишмәле урамының калган өлеше ,150 метр Сәгыйди урамының калган өлеше, бу урамда шулай ук шунда яшәүчеләрнең үз көчләре белән салынган, бик үк яхшы хәлдә булмаган 500 метр юл һәм \_\_\_\_\_\_Заречная урамы кала.1яки 2 елдан начар юллар проблемасы хәл ителеп бетәр дип уйлыйм. Әлбәттә, шундый зур финанс чыгымнары тотылып төзелгән юлларны саклау уртак бурычыбыз,яз-көз айларында шуны истән чыгармасак иде.

**ЭЛЕКТРДАН КУЛЛАНУ**

Республикада социаль проект-авыл урамнарын яктырткыч лампалар белән тәэмин итү программасы эшли . 2015 елда программа нигезендә урманчылыкта урам утлары өр-яңадан ясалды,моның өчен республика бюджетыннан 302000 мең сум акча каралган иде.2016 елда бу программа буенча Кече Кошманга тулысынча 25 диодлы ут лампалары куелачак .Смета нигезендә бу эш өчен 325000 шулай ук республика бюджетыннан финанслана.

Багана башындагы янган утларга тотылган электр энергиясе өчен авыл жирлеге бюджетыннан түләнә. Отчет елында урамнарны яктырту өчен 26037 квт электр энергиясе сарыф ителгән, моның өчен 144393 сум акча күчерелде. Таймерлар тору хисабына утка экономия ясарга мөмкинлек бар ,төнге 12дән иртәнге 4 кә кадәр утлар сүнеп тора. Таймерларны сәгать режимында ,көннең кыскару һәм озынаю халәтенә карап күчереп торабыз.Ел дәвамында дүрт тапкыр янган лампочкаларны һәм патроннарны алыштыруны оештырдык,чөнки лампочкалар бик тиз янып сафтан чыга.Август аенда 40 баганада, декабрь башында 20 баганада, бу көннәрдә янә 23 баганада янган лампочкаларны яңаларына алыштырдык.

2017 ел программасына 42 лампочка белән авылның югары өлеше дә кереп ,диодлы ут лампалары куелса, яхшы булыр иде.

**ГАЗЛАШТЫРУ**

Кошманда 221 йортка газ кергән, ягъни 86 %, урманчылыкта 7 йорт газдан куллана ,бу 16%. ны тәшкил итә. Газ буенча эзеклеклэр килеп туганы юк .Слесарь Хайруллин Фәнис Фәрит улы үз эшенә җаваплы карый,аныңэшенә беркемнән дә жалоба булганы юк.Күреп торганыгызча,авылда яңа йортлар төзелеп,яңа урамнар барлыкка килә. Газлаштыру эшләре дәвам итә.Урам газ челтәрен уздырырга проект эшләтү өчен чыгымнар бюджетта каралмаса да,аны авыл җирлеге башкарма комитеты финансларга тиеш. Проект өчен тиешле 97000 сум акча өстәмә кергән салымнар хисабына финансланды.

**ЭЛЕМТӘ**

Авыл җирлегендә кеше яши торган 229 йортның 160 ында телефон бар,128 йортка интернет челтәре һәм 117 йортка кабельле телевидение тоташтырылган.Элемтәнең Кошман почта бүлегендә ике кеше: Хәмидуллина Люция Хәлил кызы һәм Вилданова Алсу Әфгалетдин кызы хезмәт күрсәтәләр.Урманчылыкта Фатыйхов Фәнис газета-журналларны Кайбычтан ташып хезмәт күрсәтә.Элемтәнең ике төре буенча эшнең торышын уңай дип бәяләргә була.”Кайбыч таңнары” дип аталучы район газетасына язылу кампаниясе шома гына бармый.Халыкны борчыган яки кызыксындырган бөтен сорауга җавапны шуннан табып булса да,һәр йорт та бу газетага языла дип әйтеп булмый.2016 елның беренче яртыеллыгына безнең җирлектә 141 кеше район газетасына язылган ,61,5 %. Кошманда 213 йортка 131 экземпляр 61,5 %, урманчылыкта 16 йортка 10 экземпляр ,62,5 %.

Кеше яши торган 88 йорт район газетасын алдырмый.

|  |  |  |
| --- | --- | --- |
| Кайбыч таңнары | 2015 елның 1 яртыеллыгы | 2016 елның 1 яртыеллыгы |
| Кошман авылы | 137 65% | 131 61,5% |
| Урсак урманчылыгы | 15 83% | 10 62,5% |
| Барлыгы | 152 67% | 141 61,5% |

|  |  |  |  |
| --- | --- | --- | --- |
|  | **Кошман авылы** | **Урсак урманчылыгы** | **Барлыгы** |
| Телефон | 144 | 16 | **160** |
| Интернет | 125 | 4 | **128** |
| Кабельле телевидение | 108 | 8 | **117** |

|  |  |  |  |  |  |
| --- | --- | --- | --- | --- | --- |
|  | **2011** | **2012** | **2013** | **2014** | **2015** |
| Телефон | 4 | 3 | 0 | 2 | 2 |
| Интернет | 8 | 10 | 8 | 12 | 32 |
| Кабельле телевидение | 16 | 26 | 24 | 21 | 13 |

**ТӨЗЕКЛӘНДЕРҮ ҺӘМ ҮЗАРА САЛЫМ**

Муниципаль берәмлекләр таянып эшли торган 131 Федераль Закон нигезендә Авыл җирлегенә бирелгән вакәләтләр күп булса да,финанслар белән җитәрлек дәрәҗәдә ныгытылмаган. Төзекләндерү эшләре өчен авыл җирлеге бюджетында бернинди акча каралмый. Шул ук вакытта барыбыз да авылларыбызның төзек һәм матур булуын телибез.Үзара салым җыю нәкъ менә шуңа юнәлдерелгән дә инде. Халыктан җыелган үзара салым акчасы авылларны төзекләндерергә ярдәм итә.

Зур чыгымнар таләп ителгән эшләрне халык белән берлектә, референдум үткәрү нәтиҗәсендә җыелган үзара салым акчасына эшләргә мөмкин икәненә без төшендек инде.Үзара салым яки самообложение- теге яисә бу конкрет эшне башкаруны ,ягъни муниципаль берәмлекне социаль яктан үстерүне күздә тота.2013 елда дөнья күргән карар нигезендә хәзер дәүләт халыктан җыелган акчага дүрт өлеш өстәмә акча бүлеп бирә.Икенче төрле әйткәндә,халыктан җыйган 500 сум акчага дәүләт дүрт тапкыр 500 сумны кушып бирә. Без бу турыда гамәли тыңлаулар үткәреп , әлеге акчаның нинди күләмдә җыелачагын һәм кайсы эшләргә тотыласын да билгеләдек.Һәр кеше акчаның туган авылны төзекләндерү өчен тотылачагын аңлап эш итте дип уйлыйм, референдумга килгән 607 кешенең 510 ы шул ук көнне үзара салым акчасын түләп китте.

Списокта булган 650 кешедән 500 сум күләмендә ,барлыгы 325000 мең сум акчаны тулысынча җыеп бетереп , авыл Советының махсус счетына кертеп бетергәч, безгә республикадан җыелган сумманы 4 тапкыр арттырып ,ягъни 1 млн 300 мең сум күләмендә субсидия бирелде.2015 елда авыл җирлегендә барлыгы 1млн 625мең сум күләмендә үзара салым акчасына планга кертелгән эшләр башкарылды:

Җыелган акчага иң беренче чиратта зиратларның тирә-ягын заманча материаллар белән тотып алырга дигән карарга килгән идек.

1. Югары Кошман зиратының мәйданы 57167 кв.м булса,эш вакытында янә 5840 кв.м. зурайттык.1024 метр озынлыгында зиратның тирә-ягы тулысынча панель сетка белән тотып алынды.Баганалар утыртылып, 2,5 х1,23 зурлыкта 410 сетка куелды, сметага кермәгән булса да ,өске һәм аскы якларында баганалар цементлы катнашма белән ныгытылды.Беренче исәп-хисапны ясаганда бер сетка арасын материаллары һәм эше белән 2000 сум исәбеннән ясаган идек,салым суммасы бу бәягә кермәгән булып чыкты . Шулай итеп бер сетка арасы материаллары һәм эше белән сметада 2360 сумнан исәпләнде.Килешү нигезендә эшне башкарган “Ажур” оешмасына заявкага куелган 867мең 215 сум акча күчерелде.Бу акча башкарган эш өчен җитәрлек булмаса да, 2016 елда җыелачак үзара салым акчасыннан күчерү шартына риза булып , подрядчик 42 пролет ,яки 99120 сумлык эшне бурычка башкарды. Зиратның тирә-ягын сүтүне өмә ясап оештырдык.Сүзне тыңлап ,өмәдә катнашкан авылдашларга рәхмәт әйтеп үтәм.

2.Кече Кошман зиратының 208 метр озынлыкта соңгы дүртенче ягы профнастил рәшәткә белән тотып алынды. Бу эшне башкару өчен җитәкчесе авылдашыбыз Равил Җәләлиев булган “Заман” ҖЧҖ белән килешү төзедек .Эшне матур гына башкарып чыктылар, аларга смета нигезендә 220050 сум үзара салым акчасы күчерелде.

3. Җиңүнең 70 еллыгына Бөек Ватан сугышында һәлак булучылар хөрмәтенә куелган һәйкәлне яңарту бик кирәк иде. Бу эшне шулай ук “Заман” ҖЧҖ белән килешү нигезендә эшләдек.Смета нигезендә яңа һәйкәл өчен 282735 сум үзара салым акчасы күчерелде. Авыл уртасында матур булып балкып утырган һәйкәл төзелешендә үзебезнең авыл егетләре Садриев Рөстәм, Бикаев Назыйм, Гыйләҗев Илнур,Садриев Марсель, Нафиков Равил,Хикматуллин Шамилләр эшләде. Яу кырында ятып калган һәм безгә җиңү алып кайткан авылдашларыбызның исемен мәңгеләштерүгә куйган хезмәтләре өчен бу егетләргә ,шулай ук прораб Сафиуллин Илфар абыйга һәм Заманның директоры Равил Гәрәфетдиновичка авыл халкы исеменнән рәхмәт сүзләрен җиткерәм. Әлбәттә,үзара салым акчасы булмаса,без бу һәйкәлне төзи алмаган булыр идек.Монда утырган һәркемнең бу эшкә минем дә, яки минем гаиләмнең дә өлеше керде бит дип чын күңелдән горурланып әйтерлеге бар.

4.Эш планына Әтрәч ягында урнашкан ,хәзерге вакытта кулланылмый торган катнаш зиратның тирә-ягын заманча материаллар белән әйләндереп алуны да керткән идек.Ләкин экология министрлыгы санитар икеайлык вакытында очыш ясап,Кече Кошманның чүп өемнәрен төшереп киткәннән соң зират өчен куелган 160000 мең сум үзара салым акчасына чүп-чар өемнәрен чистартып ,полигонга ташырга туры килде.Шулай ук полигонның үзендә таралып яткан чүп-чарны бер урынга җыйдыру эшләре башкарылды.Бу эш килешү нигезендә Хикматуллин Рөстәм оешмасы аркылы башкарылды.

5. Урсак урманчылыгы поселогында үзләреннән җыелган 19000 мең сум ,аңа өстәп бирелгән 76000 мең сум,барлыгы 95000

сумлык эш башкарылды.Бу акчага Залесная урамына янгын сүндерү машиналары су алу өчен гидрант куелды,Камал урамына су алу өчен яңа колонка урнаштырылды,су башнясында электр эшләре башкарылды.

Бу эшләрнең сметага туры китереп башкару-башкарылмавын районда төзелгән комиссия килеп тикшереп , материалларны санап, эшне кабул итеп алганнан соң гына,эшне башкарган оешмаларга казначылык аркылы узара салым акчалары күчерелеп бетте.Акчалар бер кешенең дә кулында булмады,бары тик счеттан-счетка күчерү юлы белән башкарылды.

Шулай итеп ,2015 елда авыл җирлегендә үзебездән җыелган 325000 сум,шуңа өстәп республикадан бирелгән 1 млн 300 мең сум күләмендә субсидия, барлыгы 1млн 625мең сум күләмендә үзара салым акчасына планга кертелгән эшләр тулысынча башкарылды .

Авыл җирлекләре арасында беренчеләрдән булып акчаны җыеп бетереп счетка керттек,шулай ук иң беренче булып эшләрне тәмамладык. Мәңгелек йортларыбызны төзекләндерергә булышучыларга Аллаһының рәхмәте булсын

Инде аңлап торганыгызча,үзара салым акчасын җыю быел да башкарылачак.Март аенда булачак референдумга хәзерлек эшләре бара. Суммасын бер кешегә 500 сумнан киметмибез,арттыру мөмкин. Быел безне әлеге тупланган акчалар хисабына бик зур күләмле эш көтә.

Мин сезне 2016елда үзара салым акчасына планлаштырган эшләр белән таныштырып үтәм. Билгеле, сезнең фикерләр, тәкъдимнәрне кабул итеп алачакбыз,бәлки сез бөтенләй башка эшләрне башкарырга тәкъдим итәрсез. Ахыр чиктә муниципаль программаның максаты да - җирле мәсьәләләрне хәл итүдә халыкның үзе актив катнашуы бит. Исемлеккә кертеләчәк 590 кешедән 500 сум күләмендә 290000 сум акча җыелырга тиеш. Республика 4 тапкыр арттырып субсидия биргәннән соң аның күләме 1 млн 450 мең сум булачак.

**планлаштырган эшләр**

1.Югары Кошман зират тирәсен тотып алу- 105 метр,99120 сум;

2.Катнаш зират тирәсен тотып алу-200 метр, бер пролет 2500 сумнан , 200000 сум;

3.Урамны яктыртучы утларны ремонтлау-50000 сум;

4.Авылдагы урам исемнәрен һәм йорт номерларын яңарту-60000 сум;

5.Чүп-чар түгүне оештыру-150000 сум;

6.Ногманов Тәлгать абыйлар янындагы 40х40 метр зурлыгындагы күлне чистарту һәм тирәнәйтү-400000 сум;

7.Татарстан урамындагы коеның үзен һәм тирә-ягын төзекләндерү-

100000 сум;

8.Урсак урманчылыгында су башнясы тирәсен әйләндереп алу-85000 сум;

9.Ташлы кизләүне төзекләндерү -60880 сум;

10.Гатиятуллина Фирдәүсә апалар артындагы күперне чишмәгә бара торган басмалары белән бергә ремонтлау-80000 сум;

11.Кече Кошманда чишмә төзекләндерү-65000 сум;

12.Югары Кошманда башняга санпед .таләпләренә туры китереп будка ясау, электр чыбыкларын,автоматикасын яңадан эшләү-100000 сум.

Бу якынча куелган суммалар,каядыр ул җитмәскә дә мөмкин.Сорау һәм тәкъдимнәрне чыгыш тәмамланганнан соң бирүегезне сорыйм.

|  |  |  |  |  |
| --- | --- | --- | --- | --- |
|  |  |  |  |  |
|  | |  |  |  |
|  | | | | |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  | | | |
|  |  |  |  |  |
|  | |  |  |  |
|  | |  |  |  |

Авылларны төзек һәм чиста тоту беркайчан да мөхимлеген югалтмый. Ел саен 1 апрельдән 1 июньгә кадәр торак пунктларны чистарту буенча икеайлык игълан ителә. Авылларны экологик яктан чиста тоту, чүп-чар түктермәү – иң авыр проблемаларның берсе булып кала бирә .

Алдан әйтеп узганча, экология министрлыгы санитар икеайлык вакытында очыш ясап, Кече Кошманның тирә-ягын әйләндереп алган чүп өемнәрен төшереп киткәннән соң, Кошман авылы иң пычрак авыл дип игълан ителде.Андагы чүп-чарны 160000 мең сумга да түгеп бетереп булмады.Шуңа күрә,быелгы үзара салым акчасын тагын шул эшкә тыгарга туры килә.Үзегез ясаган чүплекне үзегездән үк җыелган акчага чистартабыз булып чыга.Ә бит ул акчаларга җирлек өчен кирәклерәк башка эш эшләп булыр иде.Әле шуннан соң да чистарып бетәбез,башка чүп-чар түгелмәячәк дип гарантия кем бирә ала? Үз йортын,үз хуҗалыгын һәр кеше чистартып,ялт итеп тота, ә ни өчен авылны, кыр-басуларны,хәтта урман һәм посадкаларны чүп-чарга батырабыз? Чүп-чарны вакытлыча капчыкларга жыеп торып, техника булганда чүп түгү урынына илтеп атып була бит югыйсә.Бу турыда кисәтеп, һәр хуҗалыкка кисәтү хатлары таратып,кул куйдырып чыктык. Авыл җирлегендә чүп-чар түгү өчен билгеләнгән махсус урын бар. Аның мәйданы җәелгәннән җәелә бара. Май аенда Садыйков Габделхак абый бульдозеры чүп-чарны мөмкин булганча бер урынга өйдерде, ләкин техника белән чүп түгәргә барган кешенең эчкә узасы килми, кырыйга гына бушатып китә . Авыл җирлегенең вакытында чүп-чарны бер урынга өйдереп бару өчен махсус техникасы юк.Барыбыз да чисталыкны ярата кебек, әмма санитар икеайлык ел саен игълан ителсә дә, чүпнең кимегәне юк . Киресенчә,машинасы белән, капчыгы-капчыгы белән көнкүреш калдыклары түгәргә туры килә. Санитар икеайлык вакытында Кече Кошманда мәктәп коллективы, Олы Кошманда авыл жирлеге Советы, китапханә, мәдәният йортында эшләүчеләр белән берничә машина чүп-чар жыйдык. Санитар икеайлык вакытында авыл урамнарының чисталыгы тикшерелде,ләкин бер беркетмә дә төзелмәде. Билгеле,авыл эчендә матур,чиста урамнар бар,ләкин урамнарның артына чыксаң, ул матурлык югала. Минималь штраф күләме 2000 сумнан башлануын ,бу эш икенче кабатланса,5000 сум штраф бирелгәнен барыгыз да белә. Беркетмә төзелмәү авыл җирлеге чистарып тәртипкә кереп беткән дигән сүз түгел әле,ә бәлки безнең сезгә карата артык йомшак булганны аңлата.Безне чисталыкка штрафлар гына өйрәтерме? Чыннан да шул чарадан башка без чистара алмабыз ахры.”Җыештырган җирдә түгел,чүпләмәгән җирдә чиста” дигән бик дөрес әйтем бар,шуны исегездән чыгармасагыз иде.

Бюджет хезмәткәрләре көче белән авыл эчендәге һәм авыл кырыендагы каты-кура үскән җирләр чистартылды,Кайбыч чигеннән Мөрәле чигенә кадәр булган төп юлны берничә тапкыр чабып чистарттык.Бу эштә мәктәп һәм балалар бакчасы коллективы ,почта хезмәткәрләре,мәдәният йорты,китапханә хезмәткәрләре, авыл җирлеге коллективы катнашты. Үзәккә илтүче авыл өчендәге юл кырыйларын яздан көзгә кадәр чистартып тордык Юл кырыенда үскән талларны кистек .

**АВЫЛ ҖИРЛЕГЕНДӘ ДЕМОГРАФИК ХӘЛНЕҢ ТОРЫШЫ**

|  |  |  |  |  |
| --- | --- | --- | --- | --- |
|  | 2012 | 2013 | 2014 | 2015 |
| Туучы балалар саны | 12 | 7 | 7 | 7 |
| Үлүчеләр | 17 | 19 | 22 | 6 |
| Кайтучылар | 14 | 16 | 31 | 20 |
| Китүчеләр | 13 | 14 | 19 | 20 |

МӘКТӘПКӘЧӘ ЯШЬТӘГЕ БАЛАЛАР САНЫ.

|  |  |  |  |  |
| --- | --- | --- | --- | --- |
|  | 2011 | 2012 | 2013 | 2014 |
| Кошман авылы | 64 | 66 | 55 | 69 |
| Урсак урманчылыгы | 4 | 3 | 4 | 5 |
| Барлыгы | 68 | 69 | 59 | 74 |

Авыл җирлегендә демографик хәлнең торышын уртача дип санарга була ,туучылар саны үлүчеләрдән 1 гә булса да артык булды.2015 елда 7 бала дөньяга килде.Алдагы ике ел белән чагыштырганда артык та түгел,ким дә түгел.Ләкин 7 бала Кошман авылы өчен бик аз билгеле.Алдагы еллар белән чагыштырсак , 2011 елда-14 бала ,2012 елда 12 бала туган иде.Отчет елында күп кенә аналар икенче бала тугач бирелә торган капитал акчасын да ала алды. Берничә гаилә янкормалар төзеп,яшәү шартларын яхшырттылар. Яшәү белән үлем бергә йөри , отчет елында 6 кешенең үлеме теркәлде, алдагы елда 22 иде, үлүчеләрнең уртача яше безнең авыл җирле -гендә 70,5яшь

**Үлүчеләрнең уртача яше.**

|  |  |  |  |  |  |
| --- | --- | --- | --- | --- | --- |
| **2010** | **2011** | **2012** | **2013** | **2014** | **2015** |
| 62,5 | 74 | 70 | 75 | 70,5 | 70,5 |

Үлүчеләрнең күбесе өлкән яшьтә булсалар да, арада аянычлы үлем дә бар: 1 кеше 55 яшендә онкологик чир белән якты дөньядан китте.

2015 елда 6 яшь пар яңа гаилә корды, аерылышучы гаиләләрне юк дип әйтергә була,ике кешегә таныклык тутырылган, ләкин алар безнең җирлектә парлап яшәгән гаиләләр түгел.

20 кеше кайтып урнашты, 20 кеше пропискадан төшеп китте. Бүгенге көндә авыл җирлегендә 814 кеше яши,алдагы ел белән чагыштырганда 1 кешегә артыграк.

Авыл җирлегендә яшәүчеләрнең уртача яше Кошман авылында 37 яшь,урманчылыкта-43 яшь.

**МӘГАРИФ**

Кошман урта мәктәбендә 62 укучы белем ала, балалар бакчасына уртача 36 бала йөри. .Мәктәп-авыл җирлегендәге иң зур коллективтан торган учреждение. Авыл җирлегендә оештырыла торган нинди генә эш ,нинди генә чара булмасын, мәктәп директоры Илмас Илдарович бернинди каршылыксыз, үзенең кул астында эшләүче коллектив һәм укучылар белән эшне оештырырга булыша.Әлбәттә,үзара аңлашып,килешеп эшләгәндә эшнең нәтиҗәсе дә әйбәт була.Мәктәп директорының чыгышын аерым тыңларбыз .

**КИБЕТЛӘРНЕҢ ЭШЧӘНЛЕГЕ**

Халыкка хезмәт күрсәтүче учреждениеләрнең эшен контрольләү – авыл җирлеге җитәкчелегенә йөкләнә .

Кошман авылында биш кибет сәүдә хезмәте күрсәтә, шуларның дүртесе шәхси кибетләр.Алар арасында Гайнетдинов Алмаз ачып җибәргән“Хыял” дип исем бирелгән хәләл ризыклар сатыла торган кибет булуы күркәм күренеш. Кирәкле товар белән кибетләр тәэмин ителгән, ипи сатуда эзеклекләр юк дип әйтәсе килә.

Урсак урманчылыгында товар һәм ипи атнага 4 көн, килеп сату рәвешендә башкарыла. ТР Президенты Рөстәм Миннеханов куйган бурыч нигезендә кибетсез авылларга автолавкалар хезмәт күрсәтә башлады.Автолавка пәнҗешәмбе көнне халыкка сәүдә хезмәте күрсәтә .Шулай ук чәршәмбе һәм шимбә көннәрендә шәхси эшмәкәр Гөлүсә һәм Илшат Гатиятуллиннар азык-төлек һәм ипи сата,заказ белән бөтен кирәкле товар белән тәэмин итәләр.Эзеклек туганы юк.

Узган җыелышта Кече Кошман мәчете имамы Сабиров Ибраһимның мәчет янында урнашкан “Арыш мае” кибетен башка урынга күчерү турындагы мөрәҗәгате эш планына кергән иде.Кибетнең директоры Роза Фәйзуллина белән алар арасында кибетнең исемен “Ашамлыклар”,”Продукты” дип алыштырырга дигән килешү булды.Ул эш үтәлде.

**МӘДӘНИ ЧАРАЛАР**

Авыл җирлегендә культура-агарту эше мәдәният йорты, китапханә, мәктәп аркылы эшләнә.

Мәдәният йорты җитәкчесе булып Гирфанова Ләйсән Әнвәр кызы эшли .Бәйрәмнәр уңаеннан матур гына чаралар үткәрелеп килде.

Китапханәче Сафиуллина Гөлия Җәгфәр кызы үз эшен яратып,җаваплы башкаручы хезмәткәр. Аның тарафыннан хәзерләп, ел дәвамында үткәрелгән чаралар бихисап.Ул башкарган эшләре турында үзе сезнең каршыда хисап тотачак.

Район оешуның 24 еллыгына фольклор ансамбль белән бардык, бәйрәм кунаклары өчен чәй өстәле хәзерләдек. Район сабан туенда “Кунакчыл татар йорты” күренешен ясадык,авылда Сабан туен зур хәзерлек белән уздырдык.Сабан туен уздыруда һәр хезмәткәрнең көче керде.Такташ урамында яшәүчеләр үзләре урамында урам бәйрәме уздыруны матур традициягә керттеләр.Алга таба да матур кичәләр булыр, әлбәттә сезнең карап утыру гына түгел,катнашуыгыз да сорала.

Мәдәният йортының котельныенда 115000 мең сумга зур ремонт үткәрелде. Ремонтны шулай ук һәйкәлне тәзегән үзебезнең егетләр башкарып чыкты.Сыйфатлы башкарган эшләре өчен рәхмәт аларга.

1976 елда, нәкъ 40 ел элек төзелгән мәдәният йортында өлешчә ремонт эшләре башкарылса да ,капиталь ремонт булганы юк. Хөрмәтле Альберт Илгизәрович! Районда сезнең тырышлыгыгыз белән бик матур мәдәният йортлары барлыкка килде. Мөмкинлек табып ,безнең мәдәният йортына да капиталь ремонт ясауны планга кертүегезне сорыйбыз.

**СӘЛАМӘТЛЕКНЕ САКЛАУ**

Модульле яңа фельдшер-акушерлык пунктында ике хезмәткәр Шәрәфиева Рүзилә Мәгъсүм кызы һәм Әхмәтов Ирек Фәрит улы халыкка медицина ярдәме күрсәтәләр. Урсак урманчылыгында яшәүчеләргә медицина ярдәме күрсәтү дә алар өстендә . Фельдшер-акушерлык пунктында авыруларны дәвалау,профилактик эшчәнлек белән шөгыльләнү өчен бөтен шартлар тудырылган. Шуңа да хезмәткәрләрдән авыруларга игътибарлы булулары, эшләрен тиешле дәрәҗәдә башкарулары таләп ителә.

Медицина учреждениесе җитәкчесенең чыгышын аерым тынлап китәрбез.

**ЯШЬЛӘР БЕЛӘН ЭШ ,СПОРТ, АРМИЯ САФЛАРЫНА ЧАКЫРЫЛЫШ**

Район үзәгендә бассейны белән бергә спорт-сәламәтләндерү комплексы ачылу барыбыз өчен дә зур куаныч.Биредә уңайлы шартларда рәхәтләнеп спорт белән шөгыльләнеп була. Авылдагы яшьләр дә, мәктәп укучылары да мәктәпнең спорт залыннан тыш,комплекска барып та шөгыльләнәләр.Спорт өлкәсендә башлап йөрүче Динар Гатауллин һәм Сайранов Рушан кебек егетләребез бар.

|  |
| --- |
| Быел “Универсаль спорт мәйданчыклары төзү” программасы  астында Кошман авылына 2млн 053,0 мең сумга төшәчәк 23х43 зурлыкта футбол кыры төзү карала. Яшьләр өчен спорт белән шөгыльләнергә менә дигән мөмкинлек булачак |

Авыл җирлегендә 6 яшькә кадәр 70 бала, 6 яшьтән 17 яшькә кадәр 90 ,ә инде17 яшьтән 30 яшькә кадәр 156 кеше бар. 33 студентыбыз бар,алар төрле уку йортларында белем алалар.Шуларның 15е югары белем бирүче уку йортларында укый.

Бүгенге көндә 4 егет армия сафларында хезмәт итә.

|  |  |  |  |  |  |
| --- | --- | --- | --- | --- | --- |
|  | 2011 | 2012 | 2013 | 2014 | 2015 |
| Кошман | 1 | 2 | 6 | 5 | 4 |
| Урсак урманчылыгы | - | - | - | - | - |
| Барлыгы | 1 | 2 | 6 | 5 | 4 |

Илдә барган сәяси вакыйгалар туган туфрагыңа,Ватаныңа карата мәхәббәт тәрбияләүнең ни дәрәҗәдә мөһим булуын ассызык лый. Яшьләр фән,мәдәният,спорт һәм башка өлкәләрдә үз-үзләрен табарга,Ватаннарын яратырга,тарихны һәм гореф-гадәтләрне белергә тиеш.Соңгы елларда Ватанны саклау , армиядә хезмәт итүне үзенең мөһим бурычы итеп санаучы егетләр саны арта бара.2015 елда биш егет хәрби бурычларын үтәп исән-имин әйләнеп кайттылар.Язгы һәм көзге чакырылышта 4 егет армия сафларына китте.

Хәзерге вакытта Халиков Зариф Салават улы Саратов өлкәсе Вольск шәһәрендә танк гаскәрләрендә, Шәфиев Дамир Радик улы Санкт-Петербург шәһәрендә хәрби һава көчләре гаскәрләрендә, Шигапов Айдар Нәҗип улы Мурманск өлкәсе Печенга шәһәрендә мотоукчы гаскәрләрендә,Сафин Айдар Илдар улы Мурманск өлкәсе Спутник хәрби шәһәрчегендә диңгез пехотасы гаскәрләрендә хезмәт итә. Аларның әти-әниләренә илебез чикләрен сакларлык лаеклы уллар үстерүләре өчен рәхмәт әйтәбез ,егетләрнең исән-сау авылга әйләнеп кайтуларын телибез.

**СОЦИАЛЬ ХЕЗМӘТ КҮРСӘТҮ**

Безнен жирлектә 206 пенсионер гомер кичерә.Авыл җирлегендә Ветераннар Советын пенсионер-укытучы Саттарова Гүзәлия Фәрит кызы җитәкли .Авыл җирлеге белән Ветераннар Советы тыгыз бәйләнештә торып эшли . Пенсия яшендәгеләр белән эшне оештыру турында Гүзәлия Фәрит кызы үзе таныштырачак.

Соңгы елларда эчүчелекне балигъ булмаган балалары булган әниләр арасында юк дип әйтергә була.Исәптә торучы гаиләләр юк . Авылда 3гаиләдә инвалид балалар тәрбияләнә.

Яңа ел алдыннан авылдагы балалар бакчасына йөрмәүче һәр балага яңа ел бүләкләре тараттык.

Бөек Җиңүнең 70 еллыгы зур хәзерлек белән узды,күптөрле чаралар үткәрелде.

**ХОКУК ТӘРТИБЕН САКЛАУ**

Авыл җирлеге җитәкчелеге эшенең тагын бер юнәлеше-үз территорияңдә хокук тәртибе үтәлешен тәэмин итү,яшьләрне хокукый яктан тәрбияләү,закон бозуларны профилактикалау. Безнен авыл жирлегендә полициянең участок уполномоченные булып ел дәвамында Воробьев Александр Владимирович эшләде. Участок уполномоченные белән авыл жирлеге җитәкчелеге тыгыз бәйләнештә торып һәм килеп туган проблемаларны бергә хәл итеп эшләгәндә генә тынычлык һәм тәртипне саклап була. Авыл җирлеге территориясендә эчүчелек кимесә дә, яраксыз спирт сатучылар барлыгын барыбыз да беләбез.Барысын да тотып бетереп кенә булмый. Кеше гомере, хатыннарның һәм балаларның күз яше барәбәренә керә торган ул акчалар кемгә нинди куаныч бирә икән .Бу турыда уйланырга җирлек бар.Хокук сагында эшләүче Александр Владимирович бүген сезнең каршыда чыгыш ясаячак.

**ЯНГЫН КУРКЫНЫЧСЫЗЛЫГЫ КАГЫЙДӘЛӘРЕНЕҢ ҮТӘЛЕШЕНЕҢ ТОРЫШЫ**

Янгыннар,ни кызганыч,күзәтелеп тора һәм алар тормышыбызга зур зыян сала,фаҗигаләргә китерә. 2015 елда авыл җирлегендә янгын очраклары берничә булды. Өч мунча яну очрагы теркәлде,шулардан Яруллин Илгиз хуҗалыгында мунча тулысынча зыян күрде,дача булып саналучы Төхвәтуллина Фәридә һәм Яруллин Равил хуҗалыгындагы мунчалар өлешчә зыян күрде .2 ноябрь көнне Җәләлиева Мөслимәләр йортында янгын чыгып, йортның түбәсе тулысынча, йорт эче өлешчә зыян күрде. Янгын чыгу очракларында авыл кешеләре бердәм булып,активлык күрсәттеләр.Авылдашлары һәм туганнары ярдәме белән Мөслимә апалар атна-ун көн эчендә йортларын ремонтлап ,яңадан шунда яши башладылар. Барлык очракларда да янгынның уттан саксыз куллану аркасында килеп чыгуы билгеле булды.

Янгын сүндерү хезмәтендә эшләүче хезмәткәрләр белән берлектә күп кенә йортларда йөреп,тикшерү үткәрелде. Көнкүреш электр приборларын куллану кагыйдәләрен бозу,сафтан чыккан электр үткәргечтән файдалану очраклары бар.Төзек түгел мич, иске,чыбыгы күренеп торган электр уткәргеч, мич янына өелеп куелган утын-болар үзләре үк янгын чыгуга сәбәпче. Үзләренә үзләре куркыныч тудырган кешеләрне уттан саклап калып буламы? Зинһар,бу мәсьәләдә сак булып, үзебезгә дә,тирә-күршеләргә дә куркыныч тудырмасак иде.Аянычлы хәлләр турында ишетеп торабыз. Бигрәк тә үзләре генә яшәп ятучы, эчүчелек белән шөгыльләнүче ир-атларны карап торуны шул тирәдә яшәүчеләрдән дә сорар идем. Бу урында иминиятләштерү турында сүз алып бару мөһим дип саныйм.Тирә-як авылларда янгын чыкканнан соң,йорт-җирнең бик аз суммага яки бөтенләй иминиятләштермәгәнлеге турында ишетәбез,ләкин эш узган була.Бу безнең җирлеккә дә кагыла,бу эшкә бармак аша караучылар бездә дә җитәрлек.Отчет елында янгын очрагы булган дүрт хуҗалык та,бәхеткә,үзләренең йорт-милекләрен иминиятләштергәннәр иде.Без шушы арада бөтен иминият компанияләреннән списоклар алып, авыл җирлегендә булган йортларга анализ ясадык.Кошман авыл җирлегендә исәптә булган 280 шәхси йорт хуҗаларының 50 се “Ак Барс Страхование” дә,129 ы Госстрахта,52 се Наско да йорт-милекләрен иминиятләштергәннәр,шул ук вакытта сез экран аша күргән 51 йорт-милек хуҗалары бу эшне кирәк дип тапмаганнар.

**Кошман авыл җирлеге буенча иминиятләштерелмәгән йортлар исемлеге.**

|  |  |
| --- | --- |
| № | ИФ |
|  | Кошман авылы |
| 1 | Шәрәфиев Айдар Мансурович |
| 2 | Сагунов Мәхмүт Мәсхүтович |
| 3 | Петриков Владимир Фаритович |
| 4 | Кашапов Марат Хәлилович |
| 5 | Салахов Радик Хәлимович |
| 6 | Ахмадуллин Илнар Илдусович |
| 7 | Шагидуллин Рифкать Шәйхуллович |
| 8 | Халиков Салават Рифович |
| 9 | Сагитов Ильяс Хәбирович |
| 10 | Бикаев Әмир Галәтдинович |
| 11 | Исматов Сәйфулла Абдуллоевич |
| 12 | Халикова Гөлфия Мирзатзяновна |
| 13 | Нафиков Илдус Хәлимович |
| 14 | Шакирова Фәнисә Мирзагитовна |
| 15 | Зарипова Сафиябану Габдрахмановна |
| 16 | Фаттахова Алсу Хамзовна |
| 17 | Аглиуллина Элвира Исмагиловна |
| 18 | Насретдинова Рузания Галимовна |
| 19 | Фаттахова Сара Фаттаховна |
| 20 | Низамутдинов Фирдүс Харисович |
| 21 | Кадыров Илшат Габделхакович |
| 22 | Сабиров Ибраһим Фәһимович |
| 23 | Салаватова Фәймә Сибгатовна |
| 24 | Өметбаев Альберт Фоатович |
| 25 | Сагирова Найлә Таһировна |
| 26 | Гарифуллин Хәлил Гарифуллович |
| 27 | Хәбибуллин АйдарХәмбәлович |
| 28 | Сайранова Мөнирә Хәбибовна |
| 29 | Хәбибуллина Мөсәмирә Сәлимовна |
| 30 | Җәләлиев Гәрәф Камалеевич |
| 31 | Хамидуллин Фоат Хәлилович |
| 32 | Шигапова Мөгелсем Бургановна |
| 33 |  |
| 34 | Фәйзуллин Тәлгать Шәйхуллович |
| 35 | Гимадиева Рабига Амановна |
| 36 | Гарифуллин Марат Фәргәтович |
| 37 | Халитова Розалия Исмаиловна |
| 38 | Хикматуллина Бибинур Гараевна |
| 39 | Ахмадуллин Аглулла Ахмадуллович |
| 40 | Биктагиров Хәмзә Госманович |
| 41 | Аллаяров Марат Мәснәвиевич |
| 42 | Камалиева Разия Гыйлмановна |
| 43 | Фәйзуллин Вәдик Хикматуллович |
|  | Урсак урманчылыгы поселогы |
| 44 | Казаков Михаил Константинович |
| 45 | Васильева Валентина Александровна |
| 46 | Хәмидуллин Мөсәвир Мөсәлимович |
| 47 | Замалутдинова Лена Хакимовна |
| 48 | Миннуллин Рафик Рахимуллович |
| 49 | Константинова Валентина Петровна |
| 50 | Юмагулов Хәсби Абзалович |
| 51 | Насыров Рузалит Хәтәмович |
| 52 | Пикушев Николай Иванович |

Мин сездән елга бер тапкыр үзегезнең булган милкегезне мөмкин булганча зуррак суммага иминиятләштереп куюыгызны һәм уттан кулланганда бик тә сак булуыгызны сорыйм.

Башняларның өчесе дә янгын машиналарына су алу өчен краннар,полугайкалар белән җиһазланган, су алу өчен 9 гидрант бар.Авылны икегә бүлеп агучы суда буа буылды.

**ПРЕДПРИЯТИЕ ҺӘМ УЧРЕЖДЕНИЕ ҖИТӘКЧЕЛӘРЕ БЕЛӘН ҮЗАРА ЭШЧӘНЛЕК** .**ИГАНӘЧЕЛЕК**

Авыл җирлеге Советы территориясендә “Ак Барс Кайбыч” агрофирмасының Кошман филиалы,“Садриев” крестьян-фермерлык хужалыгы һәм Урсак урманчылыгы урнашкан. Җитәкчеләр белән үзара аңлашып эшлибез. Бюджет хезмәткәрләре көче белән шактый гына яфраказык хәзерләп тапшырдык.Агрофирма җитәкчесе Илгиз Мансурович Саттаров һәр бәйрәмне уздырганда иганәчелек ярдәме күрсәтте, кирәк чакта техника белән булышты . Авыз ачтыру мәҗлесен уздырырга ярдәмне Марат Садриев күрсәтте.Мәдәният йортында Яңа ел уздыру өчен авылдагы шәхси кибет хужалары Сөләйман Гафиятуллин ,Айдар Шәрәфиев , Марат Садриев матди ярдәм күрсәттеләр. Кече Кошман мәчетенең тышкы ягында 1990 елда төзегәннән бирле ремонт булганы юк иде. 415000 сумга башкарылган эшнең 250 меңен авылдашыбыз Җәләлиев Равил күтәрде. Югары Кошман мәчетенә Марат һәм Азат Камаловлар юыну бүлмәсен ремонтлау өчен 10000 сум, панелҗ сетка белән ачык калган ягын тотып алу өчен Шагидуллин Рафис Рифкәт улы 25000 сум күләмендә иганәчелек ярдәме күрсәттеләр. Садыйков Габделхак Хәй улының төрле эшләр башкарганда ярдәме бик зур,гомүмән соңгы елларда аның авыл җирлегендә башкарган күркәм эшләре санап бетергесез. Ел саен Сабан туен үзебезнең җирлектә үсеп чыгып чын эш кешесе итеп таныткан, егет-кызларның бүләкләре белән күңелле итеп уздырабыз. 2015 елда Сабантуйны үткәрүдә булышучылар :

|  |  |  |  |
| --- | --- | --- | --- |
|  | Агрофирма | | 20000+  15 кг ит |
| 1 | Садыйков Габделхак | | 10000 |
| 2 | Хәялиев Альберт | | 10000 |
| 3 | Садриев Марат | | 5000 |
| 4 | Җәләлиев Равил | | 5000 |
| 5 | Гарифуллин Хәйдәр | | 5000 |
| 6 | Садриев Айрат | | 3000 |
| 7 | Садриев Илшат | | 2000 |
| 8 | Мозаффаров Азат | | 5000 |
| 9 | | Хәйретдинов Рәмис | 2000 |
| 10 | | Шәрәфиев Айдар | 2000 |
| 11 | | Гайнетдинов Алмаз | 2000 |
| 12 | | Шәрәфиев Илгиз Хәбирович | 2000 |
| 13 | | Камалеева Әминә | 2000 |
| 14 | | ООО “Молторг” | 2000 |
| 15 | | Хәйретдинов Айдар | 2000 |
| 16 | | Яруллин Равил | 1000 |
| 17 | | Сафиуллин Илфар | 1000 |
| 18 | | Хамидуллин Рамил | 1000 |
| 19 | | Хәйретдинов Альберт | бүләк |
| 20 | | Садриев Рөстәм | 1000 |
| 21 | | Хикматуллин Рөстәм | 1000 |
| 22 | | Гафиятуллин Сөләйман | 1000 |
| 23 | | Садриев Илнур | 1000 |
| 24 | | Сабиров Хәсән | 500 |
|  | | **Барлыгы** | **85500** |

Игелекле гамәлләрнең иртә-киче булмаган кебек,зуры һәм вагы да юк. Туган авыллары өчен җан атып торган бу олы йөрәкле егетләргә авыл халкы исеменнән рәхмәт сүзләрен җиткерәм.

Игелекле эшләре белән авыл җирлеге үсешенә,төзекләндерүенә үз өлешләрен кертүче авылдашларыбызга Аллаһ тәгалә меңе белән кайтарсын.

**ДИНИ ТӘРБИЯ**

Кошман – ике мәһәлләле авыл. Авыл халкының дини белем алырга теләге зур,өлкән яшьтәгеләр белән бергә яшьләр һәм балалар да дин гыйлемен алырга омтыла.Моңарчы укулар мәчетләребездә уза иде. Укыйсы килгән кешеләргә каршылык булмаса да ,хәзер инде мөмкинлекләр тагын да артты.Чөнки авылыбызда мәчет янәшәсендә дини белем йорты-мәдрәсә дә эшләп килә . Биредә белем алу өчен бөтен мөмкинлекләр тудырылган. Иң мөһиме -укытучыларыбыз бар. Балаларны кече яшьтән иманлы итеп тәрбияли алсак, хатын-кызларны, ирләрне күбрәк дин юлына бастыра алсак, киләчәктә гомерләрен мәгънәсез шөгыль белән заяга уздыручылар булмас дип ышанасы килә. Бүгенге көндә ике мәхәлләдә дә укулар оештырылган.

**АВЫЛ ҖИРЛЕГЕНЕҢ ЭШЧӘНЛЕГЕ**

Кошман авыл җирлеге үзенең эшендә Уставка һәм “Россия Федерациясендә җирле үзидарәне оештыруның гомуми принциплары турында”дигән 131 Федераль Законга таянып эшли .

Авыл җирлеге 7 округка бүленгән, һәр округта 5 елга яңа депутатлар сайланды.

Отчет чорында 3 гражданнар җыены һәм 7 авыл җирлеге Советы утырышлары узды. Депутатлар составыннан торган 4 комиссия оешып эшли. Гражданнарны кабул итү көне булып сишәмбе, жомга көннәре санала. Һәр гариза теркәлә, телдән мөрәҗәгатьләр язылып бара. Һәрберсен уңай якка хәл итәргә тырышабыз. 2015 нче елда барлыгы 14 граждан кабул итүдә булган, 401 белешмә һәм 59 хужалык һәм йорт кенәгәләреннән күчермә ,8 характеристика бирелгән . Шулай ук нотариаль хезмәтнең 5 төре авыл җирлегендә башкарыла. Барлыгы 19 ышаныч язуы һәм 5 васыятьнамә язылды.Аларны язган өчен дәүләт пошлинасы авыл җирлеге бюджетына керде. Авыл җирлеге Советы кабул иткән һәр карар ,булган яңалыклар авыл җирлеге Советының махсус сайтына куелып бара.

13 нче сентябрьдә Татарстанда берьюлы ике җаваплы сайлаулар узды: халык Татарстан Республикасы Президентын һәм муниципаль берәмлекләрнең вәкаләтле органнарына депутатлар сайлады. Ул безнең авыл җирлегендә зур оешканлык белән белән үтте,Кошман сайлау участогы районда сайлаучылар саны күп булуы белән аерылып тора.Сайлауда халык актив катнашты,600 сайлаучының 597 се сайлауда катнашты 99,5 ы сайлауда катнашты һәм аларның 99,6 % ы ТР ПРезиденты постына “Бердәм Россия “ партиясе тарафыннан күрсәтелгән кандидат-Рөстәм Нургалиевич Миннехановны яклап тавыш бирде.

**ТАТАРСТАН РЕСПУБЛИКАСЫ ПРЕЗИДЕНТЫН САЙЛАУ БУЕНЧА ТАВЫШ БИРҮ**

|  |  |  |  |  |  |
| --- | --- | --- | --- | --- | --- |
| Кандидатлар исемлеге | Сайлау  чылар саны | Тавыш  бирүчеләр барлыгы | “әйе” | “каршы” | % |
| Билгилдеева | 600 | 597 | 1 | 595 | 0,2 |
| Миннеханов | 600 | 597 | 594 | 2 | 99,6 |
| Миргалимов | 600 | 597 | 1 | 595 | 0,2 |
| Юсупов | 600 | 597 | 0 | 596 | 0 |

**ҖИРЛЕ САЙЛАУЛАР БУЕНЧА ДЕПУТАТЛЫККА КАНДИДАТЛАР ӨЧЕН ТАВЫШ БИРҮ**

|  |  |  |  |  |  |  |
| --- | --- | --- | --- | --- | --- | --- |
| Округ исеме,номеры | Кандидатлар исемлеге | Сайлау  чылар саны | Тавыш  бирүчеләр барлыгы | “әйе” | “каршы” | % |
| 1 номерлы Яңа округ | Насретдинов Айрат Ринат улы | 83 | 83 | 83 | 0 | 100 |
| 2 номерлы Яшел округ | Садриев Марсель Мансур улы | 87 | 87 | 86 | 1 | 98,8 |
| 3 номерлы Мәктәп округы | Сабиров Ибраһим Фәһим улы | 88 | 86 | 86 | 0 | 100 |
| 4 номерлы Чишмәле округы | Сафина Лилия Рәшит кызы | 84 | 84 | 84 | 0 | 100 |
| 5 номерлы Якты округы | Садриев Марат Риза улы | 85 | 85 | 84 | 1 | 98,8 |
| 6 номерлы Гыйсмәтуллин округы | Сафиуллина Гөлия Ягъфәр кызы | 90 | 89 | 88 | 1 | 98,8 |
| 7 номерлы Урман округы | Сафин Рәмис Рифкать улы | 83 | 83 | 82 | 1 | 98,8 |

Сайлау нәтиҗәләре халкымның Татарстан Президенты Рөстәм Миннехановка булган ышанычын, хөрмәтен күрсәтте.Бу сайлауларда “Бердәм Россия “ партиясе күрсәткән кандидатларның җиңүе Татарстанда, районыбызда,авыл җирлекләрендә барган матур үзгәрешләрнең нәтиҗәсе .Әлбәттә,безнең җирлектә программа буенча башкарылган эшләр -безгә Президент бүләге ул. Авыл җирлеге Советына сайланган депутатлар турында мәглуматны экраннан күрәсез, яңа сайланган депутатлар алдагы 5 елда тавыш биргән кешеләрнең ышанычын акларга,туган авылыбыз мәнфәгатҗләре өчен тырышып эшләргә тиеш.

Сайлау кампаниясе вакытында эшләгән сайлау комиссиясе членнарына, һәр йортка кереп,аңлату эше алып барган агитаторларга, спонсорлык ярдәме күрсәткән агрофирма җитекчелегенә,һәм зур оешканлык,матур сайлау нәтиҗәләре күрсәткән ,бердәмлек өчен тавыш биргән халкыма зур рәхмәтемне белдерәм.

Район күләмендә 17 авыл җирлеге арасында уза торган рейтингта безнең авыл җирлеге еллык нәтиҗәләр буенча 1 нче урында. Рейтингта эшчәнлеккә бәя 15 төр буенча, аерым алганда , бюджет,аның үзебездән җыелган керем өлеше, торак төзелеше, туу һәм үлем, кече һәм урта эшмәкәрлеккә ярдәм программаларының тормышка ашырылуы, шәхси хуҗалыклардагы терлекләр саны, мәдәни тормыш ,спорт ярышларының уздырылуына, ягъни социаль-икътисади үсешкә карап куела. Рейтингтагы алдынгы урын ул-муниципаль берәмлекнең һәм авыл җирлегендәге яшәүче халыкның уртак хезмәт нәтиҗәсе.

Экраннан күргәнегезчә ,отчет елында безнең җирлектә,федераль һәм республика программалары нигезендә 5 млн 408 мең сумлык эш башкарылган.2016 елга 8 млн 764 сумлык инвестиция кертелә

**2015 елда Кошман авыл җирлегендә эшләгән федераль һәм республика программалары**

|  |  |  |
| --- | --- | --- |
| “Авылда яшәүче яшь гаиләләрнең һәм яшь белгечләрнең торак шартларын яхшырту” | 2 гаилә | 846000 |
| Мәктәпкәчә яңа урыннар булдыру | Балалар бакчасын зурайту һәм ремонт | 1млн 160,0 |
| Юл төзелеше | Гыйсмәтуллин урамы  801 м | 3 млн 100,0 |
| Урамны яктыртучы утларны төзекләндерү | Урсак урманчылыгы | 302,0 |
|  |  | 5 млн 408,0 |

**2016 елда Кошман авыл җирлегендә эшләячәк федераль һәм республика программалары**

|  |  |  |
| --- | --- | --- |
| Авылда яшәүче яшь гаиләләрнең һәм яшь белгечләрнең торак шартларын яхшырту” | 7 гаилә чиратта |  |
| “Универсаль спорт мәйданчыклары төзү” | 23х43 зурлыкта футбол кыры | 2млн 053,0 |
| Юл төзелеше | 1.Тукай урамы 350 м  2. Мәктәп урамы 335 м  3.Мәктәп урамы +Үзәк урамның бер өлеше 2271 кв.м.(асфальт) | 1 млн 400,0  1 млн 340,0  1 млн 490,0 |
| Урамны яктыртучы утларны төзекләндерү | Кече Кошман авылы | 325,0 |
| “Ятим балаларны торак белән тәэмин итү” | 2/66 кв.м. | 2 млн 156,0 |

Авылларның социаль йөзен үзгәртүгә,халыкның тормышын җиңеләйтүгә юнәлдерелгән төрле программалар Президентыбыз кулы белән тормышка ашырылса да,нинди төзелешнең кайсы авылда мөһимлеген район башлыгы хәл итә.Хөрмәтле Альберт Илгизәрович!Районда авыллар саны бихисап.Шулай да безнең авыл җирлегенә булган игътибарыгыз өчен, 2015 елда планга кертелгән эшләрне башкарып чыгуда ярдәмегез өчен Сезгә барлык халык исеменнән рәхмәт сүзләрен җиткерергә рөхсәт итегез.

2016 елда безнең алда үзара салым акчасына һәм бу акчага кушылып республикадан биреләчәк субсидия акчасына планлаштырылган эшләрне тулысынча башкару бурычы тора.

Үзегез күргәнчә, авыл жирлеге Советының эшчәнлеге күпкырлы. Ә бу эшчәнлекне тиешле югарылыкта оештыру өчен дәүләттән дә, районнан да, шушы җирлектәге хуҗалыктан да, авыл халкыннан да ярдәм кирәк. Бергә-бергә алда торган эшләрне дә үтәрбез дип ышанам.

**Игътибарыгыз өчен рәхмәт.**

Кошман авыл китапханәсенең 2015 нче елда эшләнгән

эшенә отчеты.

**Хөрмәтле җыелышта катнашучылар!**

2015елда Кошман китапханәсенеңтөп бурычлары булыпавыл халкына үзенең булган мәгълүматларын күрсәтү,үзенчәлекле китап фондларын танытуһәм пропагандалау иде.Шулай ук авылыбыз тарихы,авылның кешеләре турында иҗади эзләнү һәм мәгълүмат җыю эше алып бару буенча зур әһәмият бирелде.

Ел дәвамында Бөек Җиңүнең 70 еллыгын зурлап билгеләп үттек.Шул уңайдан күпкенә чаралар үткәрелде:

6 нче мартта Кошман авыл җирлегендә сугыш һәм тыл ветераннарына **“Бөек җиңү кайтавазы”** дигән Бөек Ватан сугышының 70 еллыгы уңаена багышлап чыгарылган юбилей медальләрен тапшыру **тантана**сы узды.

Җиңүнең 70 еллыгына карата 19 март көнне Кошман мәктәбендә “**Алиш белән таныш булган ветеран-авылдашыбыз**”дигән **хәтер-истәлек кичәсе** үткәрелде. Бу чара Кошман мәктәбендә озак еллар математика һәм физика фәннәрен укыткан Бөек Ватан сугышы ветераны МершиновВиталий(Вәли) Алексеевичка багышланган иде. Кичәгә әзерләгәндә Вәли абының фотоларын һәм кулъязмаларын туганнарыннан табып алып, аның тормыш юлына кагылышлы күп мәгълүмәтләр тупланды. Кичәдә Бөек Ватан сугышы турында Вәли абый истәлекләреннән өзекләр, аның шигырьләре укылды. Бигрәк тә Польша җирендәге Седльце лагеренда әсирлектә күргәннәре турында безне төтрәндерде. Концлагерьда Вәли абыйның  балалар шагыйре Абдулла Алиш белән очрашуы, аның нинди шәхес булуы турындагы истәлекләре белән татар теле укытучысы Нәфыйкова Рушания уртаклашты.Чара ахырында мәктәп музеенда Мершинов Виталий Алексеевичка багышланган почмак булдыру турында тәкъдим ясалды.

Мәктәптә уздырылучы “Язгы мәрхәмәтлелек атналыгы” акциясе вакытында

сугышта һәлак булган авылдашларыбызга багышлап **“Сугыш батырларын авыл онытмый “дигән фото- презентация** күрсәтелде.(апрель)Чарада һәлак булган авылдашларыбыз, аларның язмышы, туганнары турында сөйләнде. Сугышта һәлак булган сугышчыларның оныкчыклары бабаларының тормышы белән таныштырдылар.

2015 елда китапханә**“Герой бабаларыбызның фотоларын табыйк әле”** дигән **эзләнү- акция**се үткәрде.Барлыгы 81 авылдашыбызның фотосүрәте табылды шуларның 27 се сугышта һәлак булучылар.Бу эзләнү эше туктатылмый,киләчәктәдә дәвам ителәчәк.

Бөек Ватан сугышында катнашучы авылдашларыбызның фотографияләрен җыеп,аларны тема буенча туплап 6 **фото-галерея-презентация** ясалды һәм ел дәвамында күрсәтелде:

**-«Бөек Ватан сугышында катнашучы авылдашларыбыз;”**

**-“Сугыш михнәтләрен күргән буын;”**

**-“Сугыш батырларын авыл онытмый;”**

**-“Илгә Җиңү алып кайтучы ветераннарыбыз;”**

**-“Мершинов В.А;”**

**-“Без бит сугыш вакытында туганнар**;”

8 май көнне авыл җирлеге,китапханә,мәктәп берлектә  **“Бөек Җиңүгә дан!”** дигән **митинг** уздырдык.

Митингтан соң бәйрәм программасы мәктәптә чәй табыны янында**“Сезнең тормыш үзе батырлык”**дигән **әдәби-муз. концерт- кичәсе** белән үрелеп барды.

Бөек Ватан сугышында катнашучы авылдашларыбызның фотографияләре һәм алар турында тупланган мәгълүмат буенча**“Батырларның даны мәңгелек”**дигән **альбом** ясалды.

Китапханәбашлангычы беләнавылыбызда**«Солдат хатлары»**дигән хәтер-истәлек акциясенә узган елның март аенда старт бирелгән иде һәм ул Бөек Җиңүнең 70 еллыгын билгеләп үткән көннәрдә төгәлләнде. Акция кысаларында өчпочмак формасындагы төрле төстәге тукымаларга Кошман авылыннан сугышта катнашкан 336 кешенең исем-фамилиясен чигелеп, әлеге тукымалар тоташтырылып тегелде. Әлеге чара китапханә, мәктәп һәм ветераннар советы рәисе Гүзәл Саттарова белән берлектә эшләнде.Авылыбызның хезмәт ветераннары бу күркәм һәм саваплы эштә иң актив булдылар.Ә 11 август көнне китапханәдә **«Солдат хатлары» акция**сендә актив катнашкан пенсионерлар белән **очрашу** үткәрелде.Очрашуда чигелгән “солдат хатлары” күргәзмәгә куелды. «Сугышта һәлак булган авылдашларыбыз» дип аталган презентация дә күрсәтелде.

Ел башында китапханә**“Парлы куаныч”** дигән **Игезәкләр бәйрәме** үткәрде.Бәйрәм ”Кошман авылы игезәкләре”дигән презентация белән башланып китте,анда олы яшьтәге авылдашларыбызның фотосүрәтләре аркылы авылыбыз-дагы булган игезәкләр белән танышу булды.Ә чарада дүрт игезәк пар катнаш-ты.Кунаклар һәрбер гаилә белән танышып,әзерләгәнпрезентациядәге фотографияләрне карап сокланып утырдылар.

Балалар шагыйре Мөҗәһитнең **“Баллы җәй”** китабын тәкъдир итү чарасы җәйге лагерьда булды. Презентация бик кызыклы төзелгән иде. Таныштыру Бал корты Нечкәбил белән барды. Кошман- умартачылар авылы. “Баллы бабай”- аксакал Харис абый, Альберт, Хәмзә, Илдар, Илшат, Искәндәр абыйлары турында да мәгълүмат бирелде. (июнь)

Китапханәдә**“Көзнең бер мизгеле”**дигән **инф-мәгълүм. көн** уздырылды. Балалар белән бергә бу көнне табигатнең, көзнең матурлыгына сокланып, фото-сүрәтләр төшереп фотогалерея ясалды.

Октябрь аенда китапханәдә **“Алмасы да,алмасы”**дигән **алма атналыгы** үткәрелде.(Программада:алма бәйрәме,күргәзмә,конкурс-уеннар)(олылар, балалар)

Традициягә әйләнгән **“Туган урам,туган нигез,туган йортым”** дигән **урам бәйрәме** чын мәгънәсендә татар халкының иң гүзәл бәйрәме – Сабан туен хәтерләтте. Үзара ярышлар, җыр-бию, төрле тәм-том белән тулган өстәл, урам халкының дуслыгы – барысы да бәйрәмгә үзенчәлекле, онытылмас төсмерләр биреп торды.(август,охв-75)

**“Пар канатлар”** дип исемләнгән зур **гаилә бәйрәме**нә агымдагы елда өйләнешкән, биш, ун, унбиш, егерме, утыз, утыз биш, кырык, илле, илле биш һәм алтмыш ел бергә гомер итүче парлар чакырылган иде. Алар танышу һәм кавышу мизгелләрен искә төшереп, хатирәләре белән уртаклашты. Тамашачылар очрашу барышында әлеге парларның гаилә альбомындагы фотографияләрдән төзелгән электрон презентация белән дә танышты. Бәйрәм концерт номерлары белән үрелеп барды.

Мәктәп укучыларына**“Авылымның тарихы (История моего села)”**дигән китабының**тәкъдир итү** кичәсе үткәрелде. Бу китап авылларның үткәненә, бүгенгесенә битараф булмаган, тарихы белән кызыксынган һәр кешегә кызыклы.Китапның проект җитәкчесе һәм бастыручысыТР “Аграр яшьләр оешмасы” иҗтимагый оешмасының Кайбычтагы бүлекчәсе рәисе Рушан Сайранов.Безнең авылга кагылышлы 3 мәкалә урнаштырылган китапта:”Музейларда-авыл тарихы”-Сайранова Р.Т.,”Кошман- баллы авыл”-Сафиуллина Г.Я,”Сөтлебикәләрнең бикәләре”-ХәкимоваЛ.С.

Ноябрь аенда**“Җиде буын бабаңны беләсенме?”**дигән **шәҗәрә конкурсы** игълан ителде ,нәтиҗәсе 2016 елның гыйнваренда “Нәсел җебе-шәҗәрә”дигән кичәдә билгеле булачак .Бу конкурста балалар,студентлар һәм теләге булган бар кешедә катнаша ала иде.Конкурсның төп максаты авылыбызның нәсел тарихын,нәсел-шәҗәрәләрен барлау һәм тезү.

Халыкның төп рухи байлыгы сүздә,китапларда,әдәбиятта саклана.

2015 ел-әдәбият елы булды. Ел буе китапханәдә юбиләр язучыларга һәм шагыйрьләргә,яңа кайткан китапларга багышланган күргәзмәләр оештырыл-ды,аларга күзәтүләр уздырылды.Китапханәдә **“Милләтнең сөекле улы”** дигән исем астында **Мәһдиев укулары** үткәререлде.

Авылдашыбыз шагыйрь Ә.Сәгыйдинең 120еллыгына китапханәдә **“Илһамлы гомер”**дигән **күргәзмә** оештырылды һәм **“Давыллы дәвер шагыйре**”дигән исем астында **слайд-презентация** ясалып күрсәтелде.

Китапханә әдәбият сөюче укучылары белән берлектә “Шәһри Казан” газетасы игълан иткән **“Сез нинди китап укыйсыз?”дигән марафон** да катнашты.(июль)

Китапханәдә китап сөючеләр белән Г.Әпсәләмовның **“Ак чәчәкләр”** китабы буенча **фикер алышу уздырылды.**

Балалар бакчасы“Тиенкәйдә” **яңа китап көне** уздырылды.

Шулай ук авылыбызда узган авыз ачтыру һәмкорбан ашы мәҗлесләрендә,сабантуйдарда ,ярмаркаларда катнашырга һәм булышырга туры килде.

2015 елдакитапханә эше турында матбугатта 5 мәкалә чыкты.

2013 елдан алып укучыларга китапханә хезмәте күрсәткәндә Интернетка тоташтырылган компьютер һәм принтер куллану мөмкинлеге дә бирелде.

Олы кешеләргә һәм инвалидларга өйләренә китап һәм матбугат ташу дәвам ителде.

Китапханәнең фонды -8236экз.

Укучы-512 кеше шуның 119 балалар.

60 еллык юбилеен билгеләп үтергә җыенган китапханәбезнең ишекләре һәрчак ачык булсын,анда кеше тулып торсын,укучыларының саны көннән-көн арта барсын иде.

Кошман фельдшер акушерлык пунктының 2015 нче елда эшләнгән

эшенә отчеты.

**Исэнмесез хормэтле авылдашлар хэм килгэн кунаклар!**

Икенче ел инде, барлык уныйлыклары булган модульле фельдшер акушерлык пункты 791 кешегэ хезмэт курсэтэ, бу санга шулай ук Урсак урманчылыгы поселыгында яшэуче гражданнар керэ. Биредэ 59 кеше исэплэнэ.

Фельдшер акушерлык пункытында ел дэвамында 2980 кеше кабул ителде. Ойлэренэ барып 1335 кешегэ ярдэм курсэтелде. 1 яшькэ кадэрле булган балаларга 127 тапкыр патронаж ясалды.

124 олы яшьтэге хэм 20 бала торле авырулар белэн диспансерлык учета тора. Исэптэ торган авырулар очен врачлар ярдэме белэн дэвалану очен тулэусез торле уколлар, дарулар бирелэ. Авыл жирлегендэ халык ин куп интеккэн хэм дэвалауга авыр бирелэ торган чирлэр рэтендэ: йорэк – кан тамырлары авырулары кин жэелгэн. Бу авыру белэн 24 кеше исэптэ тора.

Икенче ин куп кеше жэфалана торган чир булып, шикэр авыруы исэплэнэ. Бу чир белэн безнен авыл буенча 18 кеше исэптэ тора. Учетта торган авыруларга дэвалану очен врачлар ярдэме белэн торле лечениелар бирелэ. Шулай ук шикэр авыруы белэн авыручыларга тулэусез дарулар бирелэ. Мед пункытта шикэрнен кулэмен тикшерергэ момкинчелек бар.

Участок врачы Мадина Шайхул кызы ел саен сугыш хэм тыл ветераннарынын сэлэмэтлеген тикшерэ. Кварталга бер тапкыр участок хэм балалар врачы авыл халкына хэм балаларга медицина кузэтуе уткэрэлэр.

Ел дэвамында 410 кешенен кан басымын улчэдек.

Глаукомага каршы 45 яшьтэн олкэн 100 кешенен куз басымнары тикшерелде.

Балаларга 602 планлаштырылган хэм 160 кешегэ грипка каршы прививка ясалды.

390 кеше флюорография утте, бу курсэткеч 2015 елда 100 % нэтижэ бирде.

Ел саен уткэрелэ торган диспансеризация бик авырлык белэн барды, авыл халкы узенен сэлэматлеген белеп торса тыныч кунел белэн яшэр иде. Э авыру килеп чыккан очракта, зурга жибэрмичэ дэваларга момкин булыр иде.

51 хатын кыз маммография утэргэ тиеш иде, шуларнын 9ы каршы килде, 42 кеше маммографияне унышлы узды.

2016 елгы планда 168 кеше диспансеризация утэргэ тиеш.

Быел 1923, 1926,1929,1932, 1935,1938,1941, 1944, 1947, 1950,1953, 1956, 1959, 1962, 1965, 1968, 1971, 1974, 1977, 1980, 1983, 1986, 1989, 1992, 1995 елгылар туры килэ.

Хормэтле авылдашлар, сезнен хэрбарчагызга исэнлектэ – саулыкта гомер кичеруегезне телим. Игътибарыгыз очен рэхмэт.

Ветераннар Советының

2015 нче елда эшләнгән

эшенә отчеты.

Хөрмәтле җыелышта катнашучылар!

Безнең җирлектә яшәүче 211 пенсионерның 14 е бөтенләй ялгызлар, 2 сен Бөек Ватан сугышы ветераннары,2 сен сугыш ветераннарының тол калган хатыннары , 28 ен тыл хезмәтчән-нәре,81 ен сугыш чоры балалары тәшкил итә. Ялгыз яшәүчеләрнең 1 сенә социаль хезмәткәр билгеләнгән . Бөтенләй ялгызлар белән беррәттән балалары кырыйда булып, бүгенге көндә ялгыз яшәүче 23 ветераныбыз һәм 23 парлы гаиләләр бар.

Авыл җирлеге Советы белән Ветераннар Советы тыгыз бәйләнештә торып эшли.Һәрдаим хөрмәт һәм игътибар тоеп яшәргә тиеш булса да, өлкәнннәрнең бөтенесе дә андый бәхеткә тиенә алмый.Ә картлык һәркемгә килә.Итәк тутырып бала үстерү-чене дә,ялгызны да урап узмый картлык.Безнең максат-өлкән буын кешеләренең,тыл хезмәт-чәннәренең,сугыш ветераннарының, ялгыз әби-бабайларның гомер көзен ямьләндерү.Аларга көндәлек эшләрендә ярдәм итәргә тырышабыз,бәйрәмнәр белән котлаулар оештырабыз,очрашуларга чакырбыз.Ялгыз яшәүчеләргә төрле ремонт эшләре буенча,бәрәңге утырту һәм алу буенча ярдәм күрсәтергә тырышабыз.

Тимурчылык-элек-электән килгән уңай күренеш.Мәктәп укучылары үзләренә беркетелгән әби-бабайларга теләп булышалар:карларын көриләр, су ташыйлар,башка эшләрендә булышалар. Сугыш ветераны Зиганшин Хәсән абый янында балалар еш була, алар Хәсән абыйларына төрле сораулар бирәләр, төрле кинәшләр сорыйлар . Бигрәктә Суслангер урманы маҗаралары белән кызыксыналар.Ветеранның сүзләрен кызыксынып тыңлыйлар, рәхмәтләрен әйтәләр, өй эшләрендә ярдәм күрсәтәләр.

Авыл җирлегендә Җиңү бәйрәме,Өлкәннәр көне, авыз ачтыру, Корбан бәйрәме - өлкәннәрне җыеп зур хәзерлек белән уза.Гомумән,ел дәвамында сугыш һәм хезмәт ветераннары белән төрледән-төрле очрашулар,кичә-бәйрәмнәр еш була.

Бәйрәмгә килгән өлкәннәрнең узара аралашулары,күрешү-ләре,сөйләшүләреннән аларга игътибар кирәклекне тагын да ныграк аңлыйсың.Бәйрәмнәргә йөри алмаучы урында ятып авыручылар янына хәл белергә өйләренә барабыз.

Отчет елында Урсак урманчылыгында гомер кичерүче сугыш ветераны Мухарбеков Нурулла абыйга 90 яшь тулды.Аның өенә барып Президент Путин котлавын,район башлыгы Альберт Илгизәр улының бүләген тапшырып ,үзебезнең котлаулар да җиткерелде.

Тыл ветераннары һәм пенсионерлар белән”Кол Шәриф мәчете -Казанның йөзек кашы”дип аталган экскурция оештырдык. Өлкәннәр мәчеттә намаз укыдылар ,изге теләкләрен теләделәр, бик риза һәм шат булып рәхмәтләрен җиткерделәр.

Беренче кварталда” Театр яктылыкка нурга илтә”- дигән девиз астында Кәрим Тинчурин театрына “Алтын көз” драма-комедиясен карарга бардык.

Кошман авылында матур булып Сабан туе узды.Өлкән буын кешеләре моның өчен Кошман авыл җирлеге житэкчелегенэ һәм матди ярдәм күрсәтүче авылдашларына рәхмәтле,чөнки аларның күбесе район Сабан туена барып йөри алмыйлар.

Бөек Җиңүнең 70 еллыгы безнең җирлектә зур хәзерлек белән узды, бу бәйрәмгә сугыш ветераннары һәм тыл хезмәтчәннәре белән беррәттән сугыш чоры балалары да чакырылды. Сугыш кырына китүчеләрнең, ятып калучыларның,исән кайтучыларның исемлекләре барланды.Аларны мәңгеләштерү-безнең изге бурычыбыз,намусыбыз эше.

Шул уңайдан сугышта һәлак булганнарның, исән-сау туган авылларына әйләнеп кайтучы ветераннарның да исем фамилия-ләрен өчпочмаклы хат формасында чигелеп полотно ясалды. “Солдат хатлары” акциясендә тыл ветераннары да, пенсия яшендәге изге күңелле апалар да бик теләп катнаштылар. Аларга зур рәхмә-темне житкерәсем килә.

1 октябрь-Өлкәннәр көне Корбан бәйрәме белән бергә уздырылды. Урында ятучы яки йөри алмаучы 25 әби һәм бабайны бәйрәм белән котларга авыл җирлеге хезмәткәрләре күчтәнәч белән аларның өйләренә барды.

Декада уңаеннан 210 ветеранга 10 ар кг шикәр комы һәм югары сорт он таратылды.Барлык пенсионерлар исеменнән район башлыгына һәм агрофирма җитәкчелегенә рәхмәт җиткерәм.

Декада кысаларында районда узган спорт ярышларында безнең ветераннарыбыз да актив катнашты.

Өлкәннәр көне уңаеннан район үзәгендә уздырылган концертка өлкән абый-апаларны алып баруны авыл җирлеге Советы һәм ветераннар Советы белән берлектә оештырдык.

Район балалар сәнгать мәктәбе 1октябрьдән- 2декабрьгә кадәр өлкәннәрне компьютерга өйрәтү максатыннан “Интернет-Долголетие” семинары оештырды. Кошман гомуми белем бирү мәктәбендә Насретдинова Алия өлкәннәрне компьютер серләренә өйрәтте.Ветераннарыбыз бу өлкәдә дә сынатмадылар,компюьтерны бик теләп өйрәнделәр,һәрберсе сертификатлы булды.

Ветеран абый- апаларыбыз Түбән Кошман һәм Югары Кошман мәчетенә дини белем алырга да бик теләп йөриләр, мәчеткә намазга йөрсәләр,якты матур,зур,бөтен унайлыклары булган мәдрәсәбездә белемнәрен ныгыталар,арттыралар.Укытучылары Мөслимә ханыма һәм Түбән авыл мәчете укытучысы Рузания ханыма да алар бик рәхмәтле.

Көзнең мул уңыш чорында авыл китапханәчесе Сафиуллина Гөлия һәм мәдәният мөдире Гыйрфанова Ләйсән “Алма”атналыгы үткәрделәр.Бу атналыкка олы яшьтәге авылдашларыбыз чакырылды. Өлкән апалар ярыш - уеннарда бик теләп катнаштылар һәм бердә сынатмадылар.Бик канәгать булып,зур рәхмәтләрен әйтеп таралыштылар.

Быелгысы елда да дөньялар тыныч булып, үзебез сәламәт булып

яшәргә язсын дигән теләктә калам. Әмин!